הוועדה המיוחדת ליישום הנגשת המידע הממשלתי ועקרונות שקיפותו לציבור, כנסת 20, פרוטוקול מספר 110, 2017-12-05 09:33

סתיו שפיר: בוקר טוב.

סתיו שפיר: אני פותחת את ישיבת הוועדה המיוחדת ליישום הנגשת המידע הממשלתי ועקרונות שקיפותו לציבור.

סתיו שפיר: אני שמחה לפתוח את דיוני ועדת השקיפות ולקבל היום את נציגי המשרד לשירותי דת בראשותו של המנכ"ל עודד פלוס שגם היה אתנו כבר בדיון קודם בנושא שקיפות המועצות הדתיות ואנחנו גם נבקש פרטים לגבי ההתקדמות מאז הדיון.

סתיו שפיר: יחד עם המנכ"ל נמצאים כאן כמו תמיד נציגים מארגוני החברה האזרחית, מארגוני השקיפות ומארגונים שעוסקים בנושא בו אנחנו דנים היום.

סתיו שפיר: שירותי הדת מהווים נדבך משמעותי מאוד בחייהם של אזרחי ישראל שנדרשים לשירותים האלו ביום יום בהיבטים אינטימיים מאוד של החיים, ברגעי אבל ושמחה, ומשכך, קיימת חשיבות רבה ביותר לאמון הציבור במערכת שירותי הדת ולהנגשתה לציבור באופן שוטף.

סתיו שפיר: לכן אנחנו מתכנסים כאן היום.

סתיו שפיר: הדיון הזה נעשה כחלק מסדרת דיונים במסגרתה אנחנו פוגשים את כל מנכ"לי משרדי הממשלה לשאול אותם מה הם עושים כדי לקדם שקיפות במשרד.

סתיו שפיר: שקיפות במובן הרחב של המילה, משקיפות תקציבית, שקיפות במכרזים, שקיפות בהתקשרויות ועד לשקיפות במובן של הנגשת המידע והעיסוקים של המשרד ביום יום.

סתיו שפיר: הנגשת האזרחים לשירותים ולזכויות שלהם.

סתיו שפיר: אנחנו יודעים היום שהיכולת של האזרחים, בעיקר של אזרחים מהשכבות המוחלשות יותר בחברה, להגיע ולקבל את הזכויות שמגיעות להם, היא נמוכה ביותר ומשרדי הממשלה עושים מאמצים גדולים כדי ללכת ולהנגיש אותם, וזה אחד מהדברים שאנחנו נבחן כאן היום.

סתיו שפיר: המבנה של המשרד שכולל גורם של השלטון המרכזי שמעביר גם כסף לשורה של מועצות דתיות מגביר את הצורך בשקיפות כדי לוודא שגם ברמה המקומית נשמרים העקרונות של שוויון, של תקינות עבודה ומינהל תקין והדבר הזה מחייב שהרגולטור, המשרד לשירותי דת, יקפיד לפקח על ההתנהלות של המועצות הדתיות והשקיפות בהתנהלות שלהן.

סתיו שפיר: מאחר ויש לנו היום הרבה משתתפים וגורמים שונים, אני אבקש ראשית ממנכ"ל המשרד להציג לנו את המצגת שכוללת את הקריטריונים שהעברנו אליכם מראש לגבי שקיפות המשרד.

סתיו שפיר: לאחר מכן אנחנו נפתח את הדיון לחברי וחברות הכנסת וגם לנציגי החברה האזרחית שמוזמנים לשאול שאלות.

סתיו שפיר: מי שעוד לא נרשם ורוצה לדבר, בבקשה תעבירו אלי פתק עם השם שלכם כדי שניתן לכם רשות דיבור.

<עודד פלוס: בוקר טוב.

<עודד פלוס: אני אתחיל בדברי פתיחה ואחר כך אני אעביר את רשות הדיבור לסמנכ"לית מוריה פורת שתציג את המצגת.

<עודד פלוס: נמצא אתנו כאן ליאור אשכנזי שהוא מנהל אגף מערכות מידע וסייבר.

<עודד פלוס: נמצאת אתנו קרן שירוני שהיא אחראית על חופש המידע, על פניות הציבור וכולי.

<עודד פלוס: ראיתי שנמצאים כאן גם אנשים מהרבנות הראשית, דובר הרבנות הראשית ודובר הנהלת בתי הדין ואנשים מבתי הדין, כך שאם יהיו שאלות קונקרטיות לגביהם, אני אתן להם את האפשרות לענות כי הם בקיאים הרבה יותר בפרטים.

<עודד פלוס: חלק מהדברים שאני אדבר עליהם, אתם תראו אותם אחר כך במצגת אבל אני חושב שכדאי שאנחנו נמקד את הנקודות ואז תוכלו להתכונן למצגת.

<עודד פלוס: אני נמצא בתפקיד שנתיים וחצי, בעוד כ-14 ימים, ואני חייב לומר שלפחות לפי ההבנה שלי המשרד לשירותי דת עשה קפיצת מדרגה משמעותית מאוד.

<עודד פלוס: אני חושב שברגע שבאים לבדוק נושא שקיפות וכל נושא, חשוב לראות מה נקודת ההתחלה, מה נקודת המוצא אליה נכנסנו ולפעמים קשה למדוד ולשים על סרגל אחד את כל משרדי הממשלה בלי לדעת מה נקודת הפתיחה.

<עודד פלוס: נקודת הפתיחה שלנו הייתה כמו שגם הציבור מכיר אותנו, מקום סגור וחשוך ואת זה אנחנו רוצים לשבור.

<עודד פלוס: זאת אומרת, מבחינתי, אני נתתי הנחיה שאנחנו חשופים לגמרי.

<עודד פלוס: זאת אומרת, אין מבחינתי שום דבר בהתנהלות של המשרד שאפשר לכסות אותו למעט דברים שחוק חופש המידע מגן עליהם כמו פרטיות ודברים מהסוג הזה, אבל גם שם ההנחיה שלי היא לדבר על המשמעות הכי מצמצמת של ההוראות המגבילות כדי שהכול יהיה פתוח.

<עודד פלוס: יהיו כאן אנשים שידברו וברור שיש תקלות.

<עודד פלוס: כמו בכל מערכת, יש תקלות.

<עודד פלוס: התקלות לפעמים נובעות מחוסר שיתוף פעולה של הגופים שאנחנו פונים אליהם ומבקשים מהם את המידע, או לפעמים גם אצלנו.

<עודד פלוס: אנחנו לא חסינים מטעויות.

<עודד פלוס: אבל מבחינתי היעד הוא אפס תקלות.

<עודד פלוס: זאת אומרת, אם יש לנו מקרה שהתגלגל ובסופו של יום לא עמדנו בלוחות זמנים לפי חוק חופש המידע או משהו אחר, מבחינתי זו תקלה שצריך לטפל בה ולראות שהיא לא נשנית.

<עודד פלוס: אני באופן אישי, גם כלפי ארגונים, ויש לא מעט ארגונים שמסתכלים ומבקרים את שירותי הדת במדינת ישראל ואני חושב שהם יוכלו להעיד על כך שאני מקיים אתם שיח מתמיד.

<עודד פלוס: אני קורא להם ואני יושב אתם.

<עודד פלוס: אני יכול לספר על דיון שהיה לנו עם עתים לפני שבועיים בסוגיה מאוד מאוד עדינה של קבורת עוברים ונפלים.

<עודד פלוס: קראתי להם.

<עודד פלוס: ישבתי עם אנשי עתים, כולל עם ראש עתים, עם הרב פרבר אצלי במשרד, ואמרתי שמבחינתנו הם מייצגי הציבור והם קובעים את הנורמות.

<עודד פלוס: אמרתי להם שאם הם חושבים שאנחנו יכולים לשפר משהו, אנחנו אתם, שיציגו לנו, כי לא תמיד אנחנו ערים בדיוק לכל הרגישויות של הציבור למרות שאנחנו מנסים.

<עודד פלוס: כנ"ל עם אמונה, כנ"ל עם נאמני תורה ועבודה, מבחינתי צהר והמכון הישראלי לדמוקרטיה.

<עודד פלוס: מבחינתי כולם הם ברי שיח.

<עודד פלוס: אני לא מחרים אף אחד.

<עודד פלוס: אני אמרתי בכל מיני הזדמנויות שגם הארגונים שבעבר הסתכלו עליהם כעל אויבים, מבחינתי הם גורם מאתגר ואף אחד הוא לא אויב אלא כולם שותפים.

<עודד פלוס: כחלק מהעניין, אתם תראו את המצגת אבל ביקשתי להוציא מהמצגת נקודה ראשונה וזה מה שאתם רואים כרגע על המסך.

<עודד פלוס: המשרד שלנו, לפני שלושה שבועות זכה בפעם השנייה – זו השנה השנייה שלי, זאת אומרת, זו הפעם השנייה שאני משתתף, פעם ראשונה ב-2015 ופעם שנייה ב-2016, אני התחלתי לכהן ביוני 2015 – במקום הראשון, כמו שאתם יכולים לראות, בקטגוריית שביעות רצון כללית מהיחידה הממשלתית שערך אגף התקשוב במשרד ראש הממשלה.

<עודד פלוס: הוא זה שקיבל על עצמו את המשימה.

<עודד פלוס: אנחנו מדברים על בדיקה פרטנית במועצות הדתיות ששולחים צוותים, מראיינים אנשים, בודקים כמה זמן בן אדם מחכה בתור, איך המערכת מונגשת אליו גם ברמה של טלפון, גם ברמה של אינטרנט, גם ברמה של השירות הפרונטלי, כמה פעמים הוא צריך לחזור עד שהוא מקבל שירות.

<עודד פלוס: זאת אומרת, אנחנו יודעים שלפעמים אנחנו באים למשרד ממשלתי פעם אחת ואומרים ללכת להביא ניירות ותחזרו.

<עודד פלוס: גם את זה בדקו.

<עודד פלוס: בפעם הראשונה שקיבלנו את הפרס, אני לא הייתי נוכח באירוע עצמו אבל הפעם הקפדתי להיות.

<עודד פלוס: אני הייתי המנכ"ל היחידי שהיה באירוע.

<עודד פלוס: לא ידעתי שאני זוכה למרות שידעתי מה הציון שלנו.

<עודד פלוס: אני ראיתי מול מי אנחנו מתמודדים.

<עודד פלוס: כשאני אומר שאנחנו צריכים לבדוק את קפיצת המדרגה שעשינו ביחס לעבר, אני ראיתי מול מי אני מתמודד.

<עודד פלוס: אני מתמודד מול הטאבו שהם עתירי משאבים.

<עודד פלוס: כל מי שפתח את הרדיו בימים האחרונים ראה שהטאבו ורשם החברות עושה כל מיני תשדירי פרסומת.

<יעל כהן–פארן: הטאבו עושה מיתוג חדש.

סתיו שפיר: גם לכם יש הרבה משאבים.

<עודד פלוס: לנו יש מעט משאבים יחסית אליהם.

<עודד פלוס: אני רוצה לתת כדוגמה את משטרת ישראל שגם היא הייתה שם.

<עודד פלוס: נדמה לי שהיה שם הסמפכ"ל שבא לקבל את הפרס.

<עודד פלוס: אנחנו ניצחנו אותם.

<עודד פלוס: אחרי האירוע של חטיפת הנערים, משטרת ישראל לקחה את הנושא הזה של מוקד 100, אנחנו מדברים על הנגשה לציבור, כיעד מרכזי.

<עודד פלוס: הם שמו שם שוטרים, קצינים, והשקיעו מאות מיליוני שקלים, אם לא יותר.

סתיו שפיר: מטרה חשובה ביותר שעדיין רחוקה מלהתממש.

<עודד פלוס: כן.

<עודד פלוס: אנחנו הצלחנו לנצח אותם בפעם השנייה ואני חושב שזה מעיד על משהו.

<עודד פלוס: לא עשו לנו הנחות וזאת לא בדיקה שאנחנו עושים בעצמנו.

<עודד פלוס: גולת הכותרת של העשייה במשרד, וגם לשם כך ליאור נמצא כאן, היא מערכת שירת הים.

<עודד פלוס: המערכת שלנו היא המערכת המתקדמת ביותר במשרדי הממשלה.

<עודד פלוס: שמענו לא מזמן – ואני לא רוצה לקחת מאנשים אחרים ולהתגאות בזה – שהביטוח הלאומי השקיע 600 מיליון שקלים.

<עודד פלוס: כולנו שמענו על מערכת שניסו להרים, מערכת מחשוב חדשה אבל המערכת הזאת לא הצליחה ועכשיו צריך לעשות הכול מחדש.

<עודד פלוס: התקציב שהועמד לרשותנו, 45 מיליון שקלים ואנחנו הרמנו מערכת שאין כמוה במשרדי הממשלה.

<עודד פלוס: זאת אומרת, כל המערכות שלנו הן גם יעילות ברמת הנגשת השירות וגם שקופות לגמרי.

<עודד פלוס: זאת אומרת, אם אני אקח עכשיו שני מודלים שאנחנו עובדים עליהם - - -

<יעל כהן–פארן: אולי תתנו להם את המערכת.

<עודד פלוס: כן.

<יעל כהן–פארן: השאלה היא לכמה אנשים היא נותנת שירות במשך השנה.

<יעל כהן–פארן: זה מספר פחות.

<עודד פלוס: בסדר.

<עודד פלוס: למשל, שני מודלים שאנחנו עובדים עליהם עכשיו, מודל משאבי אנוש ומועצות דתיות ומודל פיננסי.

<עודד פלוס: למעשה באמצעות המודלים האלה, הכול יהיה חשוף.

<עודד פלוס: כל מערכת העבודה שלהם שבטיפולנו תהיה חשופה, כל כוח האדם שלהם יהיה חשוף, כל מה שקורה בתוך המערכת וכנ"ל הפיננסים, כנ"ל כל הדוחות הכספיים.

<עודד פלוס: גם היום למשל – אם אתם תראו, יש לי כאן אפליקציה שכל אחד יכול להיכנס אליה – יש לנו מערכת שהשקנו שאנחנו קוראים לה מערכת אורי.

<עודד פלוס: לי יש אפליקציה כזאת ואם תרצו, אחר כך אני אעביר לכם את הסמרטפון שלי.

<עודד פלוס: אני יכול להיכנס, וכל אחד מהציבור יכול להיכנס, ולראות כל מה שקורה במערכת הכספית של המועצות הדתיות.

<עודד פלוס: דוחות כספיים, מינויים, חשבים מלווים.

סתיו שפיר: מתי פרסמתם לאחרונה דוח כספי?

<עודד פלוס: אנחנו מעלים עכשיו את הדוחות של 2016.

סתיו שפיר: את 2016 לא מצאנו שם.

<עודד פלוס: אנחנו מעלים עכשיו.

<עודד פלוס: אני חייב לומר שבאיזשהו מקום היינו קצת סובלניים מול המועצות הדתיות.

<עודד פלוס: אנחנו הרי מעבירים להן כסף ואנחנו עשינו מה שאנחנו קוראים בקרה עוצרת.

<עודד פלוס: זאת אומרת, ברגע שאנחנו ראינו שיש מועצה דתית שלא משתפת פעולה, פשוט עצרנו לה את ההזרמה הכספית.

<עודד פלוס: אני עושה את זה מאוד מאוד בזהירות כי אני לא רוצה לגרום לקריסה שלהן ושאנשים לא יקבלו משכורות, אבל אנחנו עוצרים להן לכמה ימים ואם הן יגישו לנו את הדוחות, אנחנו נשחרר, ואם לא תגישו את הדוחות, נעצור.

סתיו שפיר: את 2016 הן הגישו רק עכשיו?

<עודד פלוס: לא.

<עודד פלוס: על מנת שאני אוכל להעלות את כולן, אנחנו עובדים עם משרד ברייטמן-אלמגור, משרד רואי חשבון, אחד הגדולים בארץ, והוא אמור למפות לנו את הכול.

<עודד פלוס: עד שאין לי את כל המערכת, אני לא יכול להעלות.

סתיו שפיר: אין לכם רואה חשבון במשרד?

<עודד פלוס: אין לנו רואה חשבון במשרד.

סתיו שפיר: אין לכם מישהו שיכול לעשות את זה?

<עודד פלוס: אנחנו לא עושים את הדוח במקומם.

<עודד פלוס: בסופו של דבר אנחנו מצפים שרואה החשבון שלהם, במקומות שיש חשב מלווה, יעשה זאת.

<עודד פלוס: אנחנו למעשה מקבלים מהם את הנתונים ואנחנו עושים עליהם בקרות.

<עודד פלוס: אנחנו עושים עליהם בקרות, גם דוחות חציוניים, דוחות חצי שנתיים, וגם דוחות שנתיים וגם תקציב אנחנו מאשרים להם.

<עודד פלוס: זאת אומרת, אנחנו מסתכלים כמעט על כל תנועה שהם מבצעים.

סתיו שפיר: גם ברמת תקציב?

<עודד פלוס: גם ברמת התקציב.

<עודד פלוס: אנחנו מאשרים להם תקציב.

<עודד פלוס: ברזולוציה שמאשרים תקציב, זה לא כאילו רק לעשות וי.

סתיו שפיר: תמיכות והתקשרויות?

<עודד פלוס: שלהם?

סתיו שפיר: כן.

<עודד פלוס: כל מה שמקבל ביטוי בדוחות הכספיים שלהם.

סתיו שפיר: דוחות כספיים לא כוללים תמיכות והתקשרויות.

<עודד פלוס: נכון.

<עודד פלוס: לא את הכול.

סתיו שפיר: לכן אני שואלת לגבי תמיכות והתקשרויות.

סתיו שפיר: דוחות כספיים, צריך לומר שזה מסמך שאין לו באמת שום יכולת להסביר לנו מה קורה בתקציב.

<עודד פלוס: מי שיודע לקרוא דוח כספי יודע הכול.

סתיו שפיר: לא.

סתיו שפיר: ממש לא.

<יעל כהן–פארן: הוא יודע שאפשר להסתיר בו הכול.

סתיו שפיר: בדיוק.

סתיו שפיר: תקציב, התקשרויות, מכרזים, תמיכות – היכן זה מתפרסם?

<עודד פלוס: בגדול, תמיכות, כמעט ולא נותנים תמיכות.

<עודד פלוס: המסגרת הכספית שלהם היא מאוד מאוד מצומצמת.

סתיו שפיר: מהי בסך הכול?

סתיו שפיר: מהי המסגרת הכספית של כל המועצות הדתיות?

<עודד פלוס: ביחד, 500 מיליון שקלים תקציב מוסדי ועוד אני מעריך סדר גודל של מאתיים מיליון שקלים הכנסות עצמיות שיש להן.

<עודד פלוס: אני לא יודע את הנתון המדויק אבל נראה לי סדר גודל של 150-200 מיליון שקלים במצטבר של הכנסות עצמיות.

סתיו שפיר: כלומר, 750 מיליון שקלים.

<עודד פלוס: אני לא יודע את המספר המדויק.

סתיו שפיר: כמה לתמיכות ולהתקשרויות?

<עודד פלוס: רוב הכסף הולך לשכר.

<עודד פלוס: אני לא רוצה להגדיר באחוזים, אבל אם אני אומר תשעים אחוזים, אני לא אפספס בהרבה.

<עודד פלוס: תמיכות כמעט ואין.

<עודד פלוס: בעיקרון, תמיכות אתה יכול לחלק רק אם יש לך רזרבה כספית.

סתיו שפיר: כמה יש?

<עודד פלוס: אני לא יודע.

<עודד פלוס: אם אתם רוצים, אנחנו יכולים לבדוק.

סתיו שפיר: אתה רואה למה דוחות כספיים זה לא מספיק?

סתיו שפיר: למה אלה דברים שלא מתפרסמים באופן אוטומטי?

סתיו שפיר: הממשלה יודעת לפרסם התקשרויות בסכומים של עשרות מיליארדי שקלים.

סתיו שפיר: למה אתם לא יכולים?

<עודד פלוס: קודם כל, שוב, אנחנו את ההתקשרויות שלנו כמשרד מפרסמים.

סתיו שפיר: לא.

סתיו שפיר: של המועצות.

סתיו שפיר: אתם הרגולטור.

<עודד פלוס: אנחנו מדברים על תהליך.

<עודד פלוס: אמרתי, בזמן שעמד לרשותי, אנחנו עושים מהלכים.

<עודד פלוס: אנחנו צריכים להבין שהמהלכים האלה צריכים להיעשות בזהירות.

<עודד פלוס: אתם יודעים שגופים כאלה, גוף שהיה כל הזמן בחושך, קשה לו,, הוא ממצמץ כשהוא יוצא לאור.

סתיו שפיר: למה צריך בזהירות?

סתיו שפיר: הרי אין בעיה, נכון?

<עודד פלוס: לא.

סתיו שפיר: אין שם תמיכות או התקשרויות בעייתיות.

<עודד פלוס: למיטב ידיעתנו, לא.

<עודד פלוס: אנחנו בודקים כל דבר ותכף אני אראה איזו רגולציה אנחנו עושים עליהן כדי לחשוף אותן.

<עודד פלוס: למשל, אחד הדברים שאני ביקשתי הוא שעד היום התקציב שלהן, של המועצות הדתיות, היה מורכב מ-15 שורות בערך ואני ביקשתי להכין מתכונת חדשה, וזה ייכנס במודל הפיננסי, של תקציב מפורט.

<עודד פלוס: אני בא מהתחום של השלטון המקומי ואני יודע מה זה תקציב שאפשר לבנות אותו ב-15 שורות ובאמת הוא מסתיר המון מול תקציב מפורט שיורד לרזולוציה.

<עודד פלוס: זה גם כלי ניהולי בידיו של ראש המועצה הדתית שהוא יודע מה יש לו והוא יכול לשלוט על העניין הזה, וגם לנו הוא נותן יתר שקיפות.

<עודד פלוס: שוב, אנחנו בעבודה.

<עודד פלוס: לא אמרתי שהשלמנו את הכול.

<עודד פלוס: אני רוצה עכשיו לדבר על משהו שעשינו.

סתיו שפיר: רגע.

סתיו שפיר: אני רוצה שכן נחתום את הנושא הזה.

סתיו שפיר: אני רוצה תאריך יעד לדבר הזה.

סתיו שפיר: הפעילות שאתם עושים היא מבורכת ואני מאוד מאוד שמחה שהתקדמנו מהמקום בו היינו לפני שנתיים, ובאמת כל הכבוד על זה, אבל אי אפשר להסביר למה התקשרויות שעושות מועצות או תמיכות זה לא משהו שבאופן אוטומטי מתפרסם.

סתיו שפיר: אני לא מצליחה להבין את התהליך בעניין הזה.

סתיו שפיר: הם הוציאו את הכסף, בדיוק כמו שהוציאו את הכסף, פשוט יעלו את הטבלה הזאת לאינטרנט.

<עודד פלוס: אני לא חולק על זה.

סתיו שפיר: מתי זה יקרה?

<עודד פלוס: אני אתן לכם תשובה.

<עודד פלוס: אני לא רוצה לתת תשובה מהשרוול.

<עודד פלוס: אני רוצה לבדוק במה זה כרוך.

סתיו שפיר: מסגרת של חודשיים מספיקה?

<עודד פלוס: אני לא יודע.

סתיו שפיר: חודשיים זה הרבה זמן.

<עודד פלוס: חברת הכנסת שפיר, אני רוצה לבדוק.

<עודד פלוס: אני לא רוצה לומר סתם בשלוף ומחר אני אומר שלא הצלחתי לעמוד ביעד.

<עודד פלוס: אני רוצה לבדוק מה המשמעות של זה.

<עודד פלוס: יש מועצות שזה בשוליים, שכמעט אין להן כסף למעט זה.

סתיו שפיר: בסדר, אלה כספי ציבור.

סתיו שפיר: מה זאת אומרת בשוליים?

סתיו שפיר: גם אם אלה חמישה שקלים.

<עודד פלוס: לא אמרתי שלא.

<עודד פלוס: אני רוצה להתקדם.

<עודד פלוס: יש לנו מערכת שהשקנו, אנחנו משיקים אותה עכשיו, ממש בימים האלה, ואנחנו קוראים לה כר ו-120, כוכבית 0120.

<עודד פלוס: אנחנו עשינו את זה אגב איזשהו שינוי מאוד מאוד גדול שאני חייב בעניין הזה להודות לחברת הכנסת מרב מיכאלי שהייתה אתנו בסיפור הזה, של פינוי נפטרים אחרי שעות העבודה.

<עודד פלוס: תאריך היעד היה 1 בדצמבר, יום ששי האחרון.

<עודד פלוס: המערכת הזאת, בנתב הזה שבנינו, אם מישהו מתקשר לכוכבית 0120, יש לו שתי אופציות.

<עודד פלוס: אופציה אחת היא לקבל מידע ואופציה שנייה היא להגיע לנתב לפינוי נפטרים.

<עודד פלוס: זה עובר לחברות קדישא ולכל מיני גופים שמעבירים נפטרים.

<עודד פלוס: במוקד המידע הזה, מה שלא היה עד היום, היה סוג של חושך בהתנהלות של חברות הקדישא וזה מכל מיני סיבות, מסחריות וכולי.

<עודד פלוס: אני יכול עכשיו לשבת כאן שעה שלמה ולמנות את הסיבות.

<עודד פלוס: למעשה באמצעות המוקד הזה, כל המטרה מבחינתנו של המוקד היא שהציבור יהיה חשוף למקסימום המידע.

<עודד פלוס: ברגע שהוא חשוף למקסימום המידע, קשה – נקרא לזה בלשון לא דיפלומטית – לסבן אותו.

<עודד פלוס: הוא יודע כמה עולה, הוא יודע איפה יש, הוא יודע איך פונים.

<עודד פלוס: המערכת הזאת מתחילה עכשיו ואני מעריך שב-10 בדצמבר, כך לפחות המידע שיש לי, היא תעבוד.

<עודד פלוס: עובדים על זה עכשיו, מכשירים מוקדניות.

<עודד פלוס: זה בנוסף, כרגע, מי שמתקשר, כי המערכת הזאת עדיין לא עובדת, זה מופנה למוקד מידע שלנו שאנחנו מפעילים עם חברת מגר בבית שמש.

<יעל כהן–פארן: יש שם גם פניות ציבור ותלונות?

<עודד פלוס: הכול יהיה שם.

<עודד פלוס: הם יקבלו הכול.

<עודד פלוס: אני לא רוצה להוציא את זה כרגע לאור.

<עודד פלוס: אני מדבר על זה אבל אני לא רוצה להתחיל בפרסום כי אני רוצה שהמערכת תהיה סגורה.

<עודד פלוס: ברגע שפרסמתי, אני הגברתי את המחויבות שלי שהמערכת תקינה.

<יעל כהן–פארן: היא עדיין לא זמינה.

<עודד פלוס: לא.

<עודד פלוס: היא זמינה.

<עודד פלוס: אפשר להתקשר אבל המערכת של המידע כרגע מפנה את הפניות למוקד שלנו, של המשרד, ואני מעריך שזה סדר גודל של עשרה ימים – בהמשך היום יש לי ישיבה עם פורום חברות הקדישא שהן שותפות שלנו למהלך הזה ואחת הסיבות שלקחנו אותן כשותפות היא כי הן יותר חשופות למידע כי הם מייצגים את חברות הקדישא ואז הם יותר פתוחים לקבל מידע.

אורי מקלב: אתה אומר שחברות הקדישא התנהלו בחושך?

אורי מקלב: יש חברות קדישא גדולות ומרכזיות במדינת ישראל שלא התנהלו בחושך.

<קריאה: בעיקר המאכערים.

<קריאה: לא חברה קדישא, שהובילו את הנפטרים.

<קריאה: המצבות.

אורי מקלב: ירושלים, תל אביב, חיפה, חברות קדישא שמסרו את נפשם למען לתת את השירות לאזרחים ועמדו בלחצים גדולים מאוד.

אורי מקלב: להגיד על חברות קדישא שהן מתנהלות בחושך, בירושלים, בחיפה ובתל אביב, ואני מציין שלוש ערים מרכזיות וגדולות.

<עודד פלוס: לא התכוונתי.

<עודד פלוס: כמו שתראו בהמשך, כל מערך כוח האדם במועצות הדתיות - - -

אורי מקלב: את מנכ"ל חברה קדישא בחיפה רצחו אחרי שהוא עבר התנכלויות פיזיות עד עיוורון וזאת כי הוא עמד מול גורמים אחרים אינטרסנטיים.

<עודד פלוס: חבר הכנסת מקלב, מי כמוני מעריך את העבודה שלהם.

אורי מקלב: הוא עמד בלחצים.

<עודד פלוס: אמרתי ברמת הנתונים ולא ברמת העשייה.

<עודד פלוס: מי כמוני מכיר ומוקיר את העבודה שלהם.

<עודד פלוס: אנחנו הכנסנו ממש בזמן האחרון – וזה התפרסם בחוזר מנכ"ל – הסדרה של כוח האדם במועצות הדתיות, סרגלי תקינה, הגדרות תפקיד, חוקת שכר שמטפלים בה, חוזרים ונהלים.

<עודד פלוס: החיבור שלנו לציבור.

<עודד פלוס: אנחנו השקנו בזמן האחרון סקר טובלות.

<עודד פלוס: טובלת שמגיעה למקווה ויש לה עניין להעביר אלינו אינפורמציה, ראתה איזה ליקוי אם זה במקווה ואם היה לה איזשהו משהו עם הבלנית, אם זה בסביבה, היא יכולה לפנות אלינו.

<עודד פלוס: יש לנו מערכת והמערכת שלנו קולטת את זה.

<עודד פלוס: היא ממוחשבת ואנחנו יודעים לטפל בזה.

<עודד פלוס: כנ"ל לגבי בתי העלמין.

סתיו שפיר: תוך כמה זמן?

<עודד פלוס: מיידית.

<עודד פלוס: ברגע שקיבלנו, המערכת יודעת גם לקבל תלונות ואנחנו מטפלים בזה.

<עודד פלוס: כנ"ל לגבי בתי עלמין.

<עודד פלוס: בדקנו כל מיני אפשרויות והגענו למסקנה שאנחנו צריכים לעשות את זה בצורה של שאלונים ואנחנו פונים לציבור ומבקשים ממנו להעביר אלינו מידע.

<עודד פלוס: מערך הביקורת.

<עודד פלוס: למעשה אנחנו יושבים מאוד מאוד חזק על כל הגופים, המועצות הדתיות וחברות הקדישא, עם ביקורות בשטח ואינפורמציה שאנחנו מקבלים.

<עודד פלוס: לגבי האתר.

<עודד פלוס: כמו כל הממשלה האתר שלנו עבר שדרוג.

<עודד פלוס: אנחנו נמצאים ממש באיזשהו תהליך של הכנסה של מידע לעניין.

<עודד פלוס: אני רק רוצה לתת לכם איזושהי דוגמה למשהו שהיה לי בוועדה לביקורת המדינה, להראות כמה שמבחינתי הכול נגיש.

<עודד פלוס: הגעתי לוועדה לביקורת המדינה וחברת הכנסת יחימוביץ שלפה איזו תגובה שהכנו לדוח מבקר המדינה ברמת טיוטה.

<עודד פלוס: בסופו של דבר העברנו תגובה אחרת.

<עודד פלוס: במסגרת הדיבורים שלי מול דובר המשרד, גיבשנו כל מיני טיוטות.

<עודד פלוס: היא אמרה לי: סליחה, מה זה הדבר הזה?

<עודד פלוס: אמרתי לה שזאת טיוטה.

<עודד פלוס: היא שאלה איך זה עלה לאתר.

<עודד פלוס: אמרתי לה שאנחנו שדרגנו את האתר שלנו כמו כולם ואני נתתי הנחיה להעלות באופן חופשי, בלי בקרה שלי, ובאמת עלה המסמך שלא היה צריך לעלות.

<עודד פלוס: לא היה כתוב שזאת טיוטה אבל אני יודע שזאת הייתה טיוטה כי בסופו של דבר אני יודע גם מה יצא לתקשורת.

<עודד פלוס: באמת היה שם משהו שרק מעיד על חופש הפעולה מבחינתי.

<עודד פלוס: אני לא איזושהי מסננת ואני לא אומר שאת זה תעלו ואת זה לא תעלו.

<עודד פלוס: אנחנו חשופים גם מבחינת היומן, גם מבחינת נתונים, גם מכרזים והתקשרויות.

<עודד פלוס: לגבי המועצות הדתיות.

<עודד פלוס: נקודה אחרונה לפני שאני מעביר את רשות הדיבור למוריה.

<עודד פלוס: אנחנו רואים את התפקיד שלנו, כמו שאת אמרת, לחשוף גם את המועצות הדתיות, גם ברמת חופש המידע, דברים שלא היו קודם.

<עודד פלוס: אם בעיריות הדברים הם הרבה יותר מובנים ומסודרים, אנחנו עושים אתן עבודה.

<עודד פלוס: בנקודה הזאת שאמרת, אנחנו עכשיו ביקשנו ואנחנו מעבירים נתונים כל הזמן ובכל מועצה דתית יהיה ממונה על חוק חופש המידע שאפשר יהיה לפנות אליו והוא ייתן את האינפורמציה הישירה.

<עודד פלוס: מה שקרה עד היום זה שהיו פונים אלינו כשהם לא היו עונים ואז אני הייתי מבזבז זמן על פינג פונג כזה, תנו לי, לא תתנו לי וכל הדברים האלה.

<עודד פלוס: מבחינתי זו הייתה הקדמה ואני רוצה להעביר את רשות הדיבור למוריה.

סתיו שפיר: רגע.

סתיו שפיר: היה עוד נושא בהקשר של המועצות הדתיות.

סתיו שפיר: בדיון הקודם שקיימנו בנושא הזה, לדעתי זה היה דיון שזימן חבר הכנסת שטרן.

סתיו שפיר: אתם אמרתם שתקבעו תנאי סף לתפקיד של חבר מועצה, בפרט לתפקיד הגזבר של המועצה.

סתיו שפיר: מה התקדם בעניין הזה?

<עודד פלוס: קשה מאוד להיות חבר מועצה.

<עודד פלוס: אני לא זוכר דבר כזה כי הדרישות הן מאוד מאוד מחמירות.

<עודד פלוס: יש חוזר מנכ"ל מתשע"ד ושם כתוב מי יכול להיות חבר מועצה, איזה כשירויות צריכות להיות.

סתיו שפיר: ומה לגבי גזבר המועצה?

<יעל כהן–פארן: גזבר מועצה מקבל שכר?

<עודד פלוס: לא.

<עודד פלוס: גזבר מועצה הוא חבר מועצה.

<עודד פלוס: אין פונקציה כזאת של גזבר כמו שיש בעירייה.

סתיו שפיר: זה בן אדם שאמור להבין דבר או שניים בחשבות.

<עודד פלוס: אני חייב לומר שכדי להיות חבר מועצה דתית – אני בדיוק התכתבתי עכשיו עם ראש עיריית אור עקיבא, יש לנו איזשהו דיון לגבי מישהו שהוא מועמד להיות חבר מועצה דתית והוא שאל אותי האם שר נדרש לדברים האלה שאתם דורשים, האם ראש עיר נדרש לדברים האלה שאתם מבקשים.

<עודד פלוס: הדרישות שלנו הן מאוד מאוד מחמירות.

אורי מקלב: יש הבדל בין נבחר ציבור לעובד ציבור.

<עודד פלוס: נכון.

<עודד פלוס: זאת התשובה שאני נתתי לו.

<עודד פלוס: ראש מועצה דתית הוא סוג של נבחר.

<יעל כהן–פארן: מי בוחר את חברי המועצה ואת ראש המועצה?

<עודד פלוס: אני אסביר.

<עודד פלוס: הבחירה של הרכב מועצה דתית, יבחר 45 אחוזים השר, ותכף אני אסביר איך, 45 אחוזים הרשות המקומית ועשרה אחוזים הרב המקומי.

<יעל כהן–פארן: ראש העיר או המועצה מאשרת?

<עודד פלוס: המועצה מאשרת.

אלעזר שטרן: גם בתוך זה יש לשר חמישים אחוזים.

סתיו שפיר: הגדרה מאוד מרחיבה של נבחר ציבור.

סתיו שפיר: בן אדם אחד שבוחר אינו ציבור.

<עודד פלוס: חשוב להגיד שאנחנו מחויבים להרכב הסיעתי של הרשות המקומית.

אורי מקלב: כמה אנשים בוחרים שופטים לבית המשפט העליון?

אורי מקלב: את השופט בבית המשפט העליון, כמה אנשים בוחרים?

<יעל כהן–פארן: יש ועדה.

סתיו שפיר: עדיין יותר אנשים מזה שהשר לבדו בוחר.

אורי מקלב: אבל מי שבוחר, אלה חלק שבחרו אותו.

סתיו שפיר: מה היית חושב אם השרה לבדה הייתה בוחרת את השופטים?

אורי מקלב: בכל עיר מועצת העיר בוחרת.

<עודד פלוס: כמה שזה בטוח - - -

אלעזר שטרן: אנחנו רואים כמה זה בטוח.

אורי מקלב: אתה רוצה להגיד שבתל אביב ובירושלים אין גזבר למועצות הדתיות?

<עודד פלוס: לא.

<עודד פלוס: שוב, יש פונקציה כספית.

<עודד פלוס: במועצות הגדולות יש גורם כספי שהוא עובד.

סתיו שפיר: עובד מדינה.

<עודד פלוס: הפונקציה של הגזבר, מורשה חתימה מספר שתיים במועצה דתית, הוא חבר מועצה.

<עודד פלוס: או שאם זו מועצה ממונה, יש שניים, יש מורשה חתימה בעל זכות הכרעה ויש מורשה חתימה מספר שתיים.

סתיו שפיר: בכל המועצות יש פונקציה גזברית שהיא עובד מדינה?

<עודד פלוס: אמרתי.

<עודד פלוס: במועצות דתיות קטנות, אין.

<עודד פלוס: אבל מה, לכולם יש רואה חשבון ואת רואה החשבון הם ממנים ואנחנו מאשרים.

<עודד פלוס: זאת אומרת, השר מאשר.

<עודד פלוס: למשל מועצות דתיות בתכנית הבראה, יש להן חשב מלווה ואנחנו, גם אחרי שהמועצה יוצאת מתכנית ההבראה – וזה אחד היעדים שהצבתי לעצמי – שמנו להם עוד שניים.

סתיו שפיר: היה עוד דבר שהתחייבתם וזה פרסום פרוטוקולים של ישיבות המועצות.

סתיו שפיר: אני מדברת על הישיבה הקודמת, אני חושבת לפני שנה.

<עודד פלוס: בעיקרון, אחד הדברים שאנחנו מנסים זה לדחוף את המועצות הדתיות, את כולן.

<עודד פלוס: יש כאלה, הרבה, שיש להן.

<עודד פלוס: כשיהיה להן אתר אינטרנט שלהן.

<עודד פלוס: אני לא רוצה להיות איזשהו מאגר.

<עודד פלוס: המאגר שלי הוא סוג של ברירת מחדל.

<עודד פלוס: זאת אומרת, אם מועצה דתית עוד לא הספיקה להקים את אתר האינטרנט שלה ולהעלות את הפרוטוקולים, אין לי בעיה לשמש אכסניה לדבר הזה אבל אני הייתי רוצה – וזאת השאיפה שלי – שיהיה לה.

<עודד פלוס: אני לא רוצה לפטור אותם מאחריות כי ברגע שאני אהיה מעורב בכל דבר, הם יאמרו שאני אעשה את העבודה ולא הם.

<עודד פלוס: לכן המטרה שלנו היא לדחוף אותם.

סתיו שפיר: כמה מועצות מפרסמות היום פרוטוקולים?

<עודד פלוס: האנשים שלי ידברו.

<עודד פלוס: הם מכירים קצת יותר את הפרטים.

<עודד פלוס: אני מעביר את רשות הדיבור ואם יהיו אחר כך שאלות, אני אענה.

סתיו שפיר: בסדר.

סתיו שפיר: תתחילו מהשאלה הזאת.

סתיו שפיר: כמה מועצות מפרסמות היום את הפרוטוקולים שלהן בהתאם להתחייבות שלכם בוועדה הזאת לפני שנה?

<מוריה פורת גרזי: אני אקדים.

<מוריה פורת גרזי: אנחנו התחלנו בתהליך של מינוי ממוני חוק חופש המידע במועצות הדתיות.

<מוריה פורת גרזי: זה תהליך שהתחיל בשנה שעברה.

<מוריה פורת גרזי: כל ממונה חוק חופש המידע אמור להיות בקשר מול אחראית חוק חופש המידע אצלנו במשרד, קרן שיושבת לשמאלי, וזה תהליך שהוא בהתחלתו, כפי שאמר המנכ"ל.

<מוריה פורת גרזי: כיום לפחות באתר של המשרד לא מפורסמים הפרוטוקולים של מליאות המועצה אבל זאת כן דרישה מהן.

<מוריה פורת גרזי: עדיין לא ביצענו איזשהו הליך של בדיקה כי אנחנו בתהליך של גיוס הממונים אבל זה יהיה בשלב הבא.

סתיו שפיר: כלומר, אין פרוטוקול.

<ליאור אשכנזי: מתוך ישיבות המועצה.

סתיו שפיר: למה זה קשור לממונה על חוק חופש המידע?

סתיו שפיר: כאן בוועדה אין ממונה על חוק חופש המידע והפרוטוקול מתפרסם אוטומטית.

אלעזר שטרן: יכול להיות שבגלל זה הם עכשיו מבקשים גם נתונים מעולים חדשים על הסבתא שלהם, כדי שיהיה חופש מידע.

<מוריה פורת גרזי: דרך ממונה חוק חופש המידע אנחנו בעצם מנחילים את הנושא של שקיפות.

סתיו שפיר: אני חוזרת על השאלה.

סתיו שפיר: למה צריך ממונה על חוק חופש המידע?

סתיו שפיר: מסתיימת ישיבת מועצה, מישהו כתב פרוטוקול, מעלים את הפרוטוקול לאינטרנט.

סתיו שפיר: גם לא צריך אתר בשביל זה.

סתיו שפיר: יש לכם אתר של משרד הדתות.

סתיו שפיר: אם אתם ממש צריכים עוד מקום לפרסם בו, מבחינתי אפשר גם לפרסם באתר של הוועדה הזאת.

סתיו שפיר: מה הבעיה?

<מוריה פורת גרזי: לא אמרתי שיש בעיה.

<מוריה פורת גרזי: אני רק אומרת שהדרך שלנו לעשות את זה במועצות הדתיות יכולה להיות בהורדת נחיה וכדי לוודא שזה אכן קורה, באמת למנות אנשים שיהיו אחראים.

סתיו שפיר: מתי ירדה ההנחיה?

<מוריה פורת גרזי: לדעתי לא ירדה הנחיה.

<מוריה פורת גרזי: נכון?

<קרן שירוני: עדיין לא ירדה.

<קרן שירוני: אנחנו בשלבים שלה.

<קרן שירוני: אנחנו מכינים.

סתיו שפיר: הישיבה שקיימנו כאן בה התחייבתם לעשות את זה התקיימה ביולי 2016.

<קרן שירוני: נכון.

<קרן שירוני: עד אז פשוט מונו ממונים של חופש מידע כמו שאמרה מוריה ואחד השלבים שאנחנו עושים הוא מדריכים אותם מה התפקיד שלהם.

סתיו שפיר: שנה וחצי לוקח ללמד מועצות לפרסם פרוטוקולים של הישיבות שלהן?

סתיו שפיר: אתם רציניים?

<קרן שירוני: לא.

<קרן שירוני: לקח זמן למנות אותם.

אלעזר שטרן: מה זה ממונה חופש מידע?

סתיו שפיר: היועץ המשפטי של הוועדה מבקש להעיר משהו.

<איתי עצמון: הערת ביניים.

<איתי עצמון: בשני נושאים שונים, והדבר הזה עובר כחוט השני בדיוני הוועדה בכלל, חופש מידע, חוק חופש המידע נועד לאפשר לאזרחים לפנות בבקשה למידע מהמשרדים הממשלתיים.

<איתי עצמון: הסוגיה שעתה כאן היא סוגיה אחרת, היא סוגיה של פרסום יזום - ולא במסגרת חופש מידע - של פרוטוקולים כדי להגביר את השקיפות של פעילות המועצות לציבור.

<איתי עצמון: להבנתי אלה שני נושאים שונים.

<איתי עצמון: אני לא כל כך רואה את הקשר בין מינוי מממונים לבין פרסום פרוטוקולים.

<מוריה פורת גרזי: אני משיבה.

<מוריה פורת גרזי: נכון שלכאורה אין קשר.

<מוריה פורת גרזי: אתה אומר שאין חובה שאותו אדם שאחראי על חוק חופש המידע הוא יהיה אחראי על השקיפות במועצה הדתית.

<מוריה פורת גרזי: אנחנו רואים שנכון שאותו אדם יהיה אחראי גם על הנושא הזה.

<מוריה פורת גרזי: אין סתירה ובעינינו דווקא זה דבר חשוב.

<יעל כהן–פארן: אין סתירה חוץ מהעיכוב.

<יעל כהן–פארן: זה כמו שיש הטרדות מיניות ולא ממנים ממונה למניעת הטרדות מיניות ולוקח שנתיים להכשיר אותו, להביא ולמצוא אנשים מתאימים ולכן לא מטפלים בהטרדות המיניות.

אלעזר שטרן: אני מציע לתת לסגנית של הסגנית של הסגנית, שהיא אולי תסביר כי בינתיים זה מתגלגל.

סתיו שפיר: רגע.

סתיו שפיר: דיברה כאן חברת כנסת והיא רוצה לסיים את הדברים שלה.

<יעל כהן–פארן: כמו שיש חוק למניעת הטרדות מיניות וממנים ממונה למניעת הטרדות מיניות, לא מחכים שנתיים עד שימונה ממונה כדי לטפל בהטרדות מיניות.

<יעל כהן–פארן: זה אותו הדבר ואפילו יותר גרוע, כי להעלות את המידע הזה, לא צריך למנות ממונה על חוק חופש המידע.

סתיו שפיר: תודה.

סתיו שפיר: עודד, אני רוצה לשאול.

סתיו שפיר: אתם התחייבתם כאן, אתה התחייבת לפני שנה וחצי, לפרסום הזה.

סתיו שפיר: מה גרם להורדת ההוראה הזאת לשטח להתמהמה כל כך הרבה זמן?

<עודד פלוס: קודם כל, בואו נראה את מקומנו.

<עודד פלוס: אני לא יושב כאן עכשיו, ראש מועצה דתית בירושלים ואתם שואלים אותי למה לא העליתי את הפרוטוקולים.

סתיו שפיר: אתה אחראי עליהם.

סתיו שפיר: מה זאת אומרת?

אורי מקלב: לכולן יש אתרים?

מיכאל מלכיאלי: יש להם כוח אדם מיותר להתעסק בזה?

סתיו שפיר: 750 מיליון שקלים.

אלעזר שטרן: היא אמרה להפך.

אלעזר שטרן: אל תמנו אנשים אלא תעשו את זה לבד.

מיכאל מלכיאלי: מי?

מיכאל מלכיאלי: אין להם כוח אדם.

אלעזר שטרן: מי שכותב פרוטוקול.

סתיו שפיר: רגע, שלא נגיד כאן דברים מבולבלים.

סתיו שפיר: דבר ראשון, כדי לפרסם פרוטוקול כמעט ולא נדרש כוח אדם.

סתיו שפיר: שנית, להערתך לגבי התקציב שלהם, לו היה מפורסם תקציב כולל התקשרויות ותמיכות, יכול להיות שהייתי יודעת אם באמת יש גירעונות ויש סיבה לגירעונות אבל מאחר ואין תקציב כזה, אני לא יכולה לדעת.

<עודד פלוס: את התקציב אני יכול להראות לך עכשיו.

סתיו שפיר: דוחות כספיים זה לא תקציב.

<עודד פלוס: גם תקציב מפורסם.

<עודד פלוס: את רוצה לראות?

סתיו שפיר: לא של המשרד.

סתיו שפיר: של המועצות.

סתיו שפיר: מערכת אורי אלה המועצות.

<עודד פלוס: של המועצות.

סתיו שפיר: התקשרויות ותמיכות לא מפורסמות.

<עודד פלוס: תקציב מפורסם?

<עודד פלוס: בבקשה.

<עודד פלוס: כל מה שאת רוצה לראות, יש כאן.

אלעזר שטרן: תמשיכו למרוח אותה.

אורי מקלב: אל תעשה כאן דרמה.

<עודד פלוס: אני רוצה להסביר.

סתיו שפיר: שיא השקיפות.

סתיו שפיר: המנכ"ל העביר לרשותי את הסמרטפון שלו.

סתיו שפיר: כזה דבר עוד לא היה לנו.

<עודד פלוס: מנהל אבטחת מידע בדרך אלינו, אבל אנחנו נפתור את זה.

סתיו שפיר: אבל זאת הצעת תקציב.

<עודד פלוס: יש כאן תקציב, יש כאן דוחות כספיים.

סתיו שפיר: אנחנו כל פעם חוזרים לדיון הזה.

סתיו שפיר: תקציב זה שם כולל.

סתיו שפיר: זה אומר כמה דברים.

סתיו שפיר: כדי להבין תקציב בצורה מפורטת, אני צריכה לראות את כל החלקים שלו.

סתיו שפיר: כלומר, התקשרויות הן חלק אינטגרלי מתקציב.

סתיו שפיר: תמיכות הן חלק אינטגרלי מתקציב.

סתיו שפיר: תקציב כזה שהוא רק הצעת תקציב, מה שיש כאן אלה הצעות תקציב ודוחות כספיים.

סתיו שפיר: תקציב שלא מראה לי ביצועים של השנה הקודמת אל מול השנה הנוכחית, ועכשיו הייתם יכולים גם להראות את שנת 2016.

<עודד פלוס: את ראית את התקציב שלנו?

סתיו שפיר: בוודאי שהסתכלתי.

סתיו שפיר: כן.

<עודד פלוס: את ראית לאיזו רזולוציה אנחנו יורדים?

סתיו שפיר: כלום.

סתיו שפיר: זאת לא רזולוציה.

סתיו שפיר: לכן אני מסבירה את זה פעם אחר פעם.

סתיו שפיר: בלי לראות התקשרויות, תמיכות, מכרזים, מה היה במכרז, מה עם הפטור ממכרז כמו שקורה בכל משרד ממשלתי – בעיני זה לא נחשב תקציב.

סתיו שפיר: זאת ההגדרה של הוועדה הזאת.

<עודד פלוס: קודם כל, זאת הגדרה חוקית לתקציב וזאת הגדרה חוקית לדוח כספי.

<עודד פלוס: אנחנו כל הזמן משדרגים את זה, כל הזמן דורשים יותר אינפורמציה.

<עודד פלוס: הדוחות הכספיים שלנו מפורטים.

<עודד פלוס: למשל כמה עסקים מקבלי כשרות יש, כמה כסף גבו, כמה אנשים נרשמים לנישואין.

<עודד פלוס: יש פירוט מלא.

<עודד פלוס: הדוחות הכספיים שלנו, זה לא רק כמה שורות.

<עודד פלוס: אני אוכל להראות לכם ותראו איך נראה דוח כספי.

<עודד פלוס: אני רוצה לענות לנקודה הזאת.

<עודד פלוס: מה הקשר.

<עודד פלוס: אני יודע, אני קצת מכיר, אני שלושים שנים עורך דין ואני יודע מה זה חוק חופש המידע.

<עודד פלוס: אנחנו חשבנו לייצר פלטפורמה, איש קשר במועצה הדתית שאתו אנחנו נוכל להידבר.

סתיו שפיר: עם מי אתם מדברים היום?

<עודד פלוס: היום אנחנו מדברים עם ראש מועצה דתית.

<עודד פלוס: ההחלטה שלנו היא לייצר גורם שהוא יהיה גורם שאתו קרן תוכל להיות בקשר צמוד.

<עודד פלוס: אמרנו שאנחנו לוקחים אדם שהכותרת שלו היא ממונה חוק חופש המידע אבל מבחינתנו זה איזשהו גורם שאתו אנחנו נוכל להידבר ולומר לו או לענות על שאלות או לעמוד מולנו ולהעביר את כל השקיפות הזו ואת כל ההנגשה דרך המסלול הזה.

<עודד פלוס: זאת הייתה החלטה שלנו.

<עודד פלוס: חשוב להזכיר שאנחנו רגולטור.

<עודד פלוס: אנחנו לא המועצה הדתית והתפקיד שלנו הוא לדחוף אותם וזאת משימה.

<עודד פלוס: חשבנו שזאת הדרך וזו הדרך כרגע כשאנחנו נמצאים בישורת האחרונה למנות את האנשים האלה ולדעת מי איש הקשר בכל מקום ומקום ואז נעבור לשלב הבא.

סתיו שפיר: איפה מאוכסנים הפרוטוקולים של הישיבות שהם כבר עשו?

<עודד פלוס: אצלם.

סתיו שפיר: מה הבעיה להעלות אותם?

<עודד פלוס: אין שום בעיה.

<עודד פלוס: את מדברת אתי עכשיו בתור רגולטור.

סתיו שפיר: כן.

<יעל כהן–פארן: הנחית אותם?

<עודד פלוס: אנחנו הנחינו אותם.

<יעל כהן–פארן: אומרים שעדיין לא יצאה הנחיה.

<עודד פלוס: אנחנו מקיימים את השיח כל הזמן.

<יעל כהן–פארן: אבל הנחיה יכולה לצאת ואז אם הם לא עומדים בה, זה לא בסדר, אבל למה ההנחיה לא יוצאת?

מיכאל מלכיאלי: כי מנכ"ל אחראי לא הולך לישון.

מיכאל מלכיאלי: הוא צריך לבנות את זה, הוא צריך להנחות איך עושים את זה.

<יעל כהן–פארן: אבל כמה זמן?

<עודד פלוס: כמה שלוקח.

<יעל כהן–פארן: שנה וחצי?

<עודד פלוס: הדברים שאמרתי לפני שנתיים וחצי, כולם יושמו?

<עודד פלוס: , כנראה שלא.

סתיו שפיר: שנה וחצי?

<עודד פלוס: אני רוצה לומר משהו.

<עודד פלוס: אני לא אמרתי שאני בסוף הישיבה הזאת מחזיר את המפתחות, שם אותם על השולחן כי סיימתי את תפקידי.

<עודד פלוס: אני מדבר על מגמה.

<עודד פלוס: המצב משתפר.

סתיו שפיר: אני מאוד שמחה.

סתיו שפיר: אני גם רואה את זה אבל אני מבקשת שהדבר הזה יזורז ולא תחכו לסיום קצב המינויים של ממונה חוק חופש המידע.

<עודד פלוס: אם הייתי עושה הכול, מה היית עושה?

סתיו שפיר: אל תדאג.

סתיו שפיר: ככל שאתם יותר עושים, הציפיות שלנו עולות.

סתיו שפיר: חבר הכנסת מלכיאלי, אני מאוד נרגשת מההגנה שלך על המשרד.

סתיו שפיר: האינטרס של כולנו הוא שהמשרד הזה יהיה שקוף ושהשירותים יהיו שקופים.

סתיו שפיר: כמו שישיבות ועדת הכנסת מפרסמות פרוטוקולים ואלה ישיבות מורכבות ומגיעים אליהן הרבה מוזמנים, בוודאי שבישיבות של מועצות דתיות אפשר לפרסם פרוטוקולים.

סתיו שפיר: אני מבקשת מכם שתטפלו בנושא הזה בחודש הקרוב מאחר וההבטחה ניתנה כבר לפני כמעט שנה וחצי.

<מוריה פורת גרזי: אני ארוץ על חלק מהדברים כי הזמן שלנו יחסית בטח קצר.

<מוריה פורת גרזי: אנחנו רוצים לדבר על שלושה דברים.

<מוריה פורת גרזי: מבחינתנו שקיפות, כמו שהמנכ"ל אמר, זו שקיפות שהיא לא רק שקיפות מידע אלא גם שקיפות תהליכית והנגשת תהליכי שירות.

<מוריה פורת גרזי: בבקשות חופש המידע, לפי הנתונים שאתם ביקשתם, ניתן לראות שבאמת הרוב המוחלט של בקשות חופש המידע נענה באופן מלא.

<מוריה פורת גרזי: לא רואים בשקף ברור, אבל גםם בכתבה שפורסמה ב"ס המרקר" ב-2017 אנחנו מצוינים לטובה יחד עם עוד שני משרדים.

סתיו שפיר: מה המספרים?

סתיו שפיר: לכמה בקשות חופש מידע עניתם ולכמה לא? 93 אחוזים מתוך?

<מוריה פורת גרזי: 53 בקשות בסך הכול בשנת 2017.

<מוריה פורת גרזי: כל המידע נמסר ל-93 אחוזים.

<מוריה פורת גרזי: נמסר באופן חלקי מסיבות כאלה ואחרות, שני אחוזים.

<מוריה פורת גרזי: הבקשה נדחתה, שני אחוזים.

סתיו שפיר: אני עוצרת אותך לרגע.

סתיו שפיר: נאמני תורה ועבודה שלחו לנו פנייה על שורה של בקשות חופש מידע שדלא נענתה.

סתיו שפיר: אתם רוצים להגיד על זה מילה?

<תני פרנק: כן.

<תני פרנק: תודות לדיון קיבלנו אתמול תשובה על אחת מהבקשות.

<תני פרנק: תודה רבה על הדיון.

<תני פרנק: כנראה שצריך לעשות דיוניים כדי לקבל מענה.

<תני פרנק: לצערי לרוב הבקשות קיבלנו מענה חלקי.

<תני פרנק: גם שלחנו טבלה עם העתק למנכ"ל המשרד שאנחנו יודעים שהשקיפות חשובה לו אבל לצערי לא קיבלנו תשובה גם למיילים חוזרים.

<תני פרנק: עכשיו קרן אמרה לי שאם נבקש עוד מידע על הבקשות החלקיות שהם ענו לנו, נקבל.

סתיו שפיר: יש משהו ספציפי שעליו לא קיבלתם תשובה שאנחנו יכולים לשאול כאן?

<תני פרנק: למשל, ביקשנו עזרה בעבודה מול מועצה דתית אור עקיבא, שאגב, היה להם נכון לשנה שעברה ממונה על חוק חופש המידע.

<תני פרנק: בדצמבר 2016 קיבלנו רשימה של ממונים מקרן.

<תני פרנק: היו 110 ממונים.

<תני פרנק: מאז עברה שנה ואני לא יודע מה קרה אתם.

<עודד פלוס: אותם האנשים פחות או יותר.

סתיו שפיר: היו כבר 110 ממונים?

<תני פרנק: מתוך 132 היו בדצמבר 2016.

סתיו שפיר: ועדיין אי אפשר היה להוריד את ההוראה על הפרסום?

<תני פרנק: לפחות לפי המשרד, נתונים שקיבלנו מהמשרד, בדצמבר 2016 היו 110 ממונים.

<תני פרנק: אני לא יודע מה הם עושים אבל ניסינו לקבל מידע לגבי אור עקיבא כי הם גם אחראים על הרבנות לכשרות ארצית, שזאת מערכת ארצית של כשרויות.

<תני פרנק: ניסינו לקבל נתונים מה קורה עם המערכת הזאת אבל לצערנו לא קיבלנו לא מהמועצה, כולל כמה פניות בפקסים, במיילים ובטלפונים.

<יעל כהן–פארן: הפניות נגעו לכשרויות?

<תני פרנק: יש משהו שנקרא הרבנות לכשרות ארצית.

<תני פרנק: זה איזשהו גוף שאחראי לתת כשרויות בכל מקום שאין מועצה דתית בארץ.

<תני פרנק: הוא נמצא תחת הסמכות של הרבנות הראשית אבל הרב של אור עקיבא קיבל את הסמכות הזאת בהחלטה של מועצת הרבנות הראשית.

<תני פרנק: ניסינו להבין איך הוא בדיוק עובד בצורה הזאת.

<תני פרנק: הרי אין לו תקנים נוספים, אין לו תקציב לזה, איך הוא נותן כשרויות בשלושים ומשהו רשויות מקומיות בהן אין מועצה דתית.

<תני פרנק: לא קיבלנו תשובה בנושא הזה.

<יעל כהן–פארן: אני מסתכלת על סך כל השאילתות שהוגשו, 53.

<עודד פלוס: לחופש המידע.

<יעל כהן–פארן: כן.

<יעל כהן–פארן: חופש המידע.

<יעל כהן–פארן: זה נראה לי תמוה שמוגשות כל כך מעט בקשות.

<יעל כהן–פארן: יש שלכם איזה הסבר לכך?

<יעל כהן–פארן: אולי הציבור לא יודע.

סתיו שפיר: זה כולל בקשות מידע מבתי דין רבניים?

<קריאה: לא.

סתיו שפיר: רק למשרד.

<ליאור אשכנזי: רק למשרד לשירותי דת.

סתיו שפיר: אתם יודעים מה קורה ביחידות הסמך שלכם?

<קרן שירוני: אין לי כרגע נתונים.

<יעל כהן–פארן: מועצות דתיות מקומיות.

<תני פרנק: גם נתונים שאנחנו ביקשנו, קיבלנו רק מענה חלקי.

<עודד פלוס: הייתם פונים ישירות למועצות הדתיות.

סתיו שפיר: באיזה דברים לא קיבלתם תשובות?

<תני פרנק: ביקשנו נתונים לגבי מגורי רבנים.

<תני פרנק: קיבלנו היכן הם מכהנים ולא היכן הם גרים.

<תני פרנק: יש חוק שאומר שרב צריך לגור במקום כהונתו.

סתיו שפיר: הגיוני.

<תני פרנק: לא קיבלנו נתונים על כתובות המגורים שלהם למרות שבבקשות קודמות שראינו מגופים אחרים, כן קיבלו.

<תני פרנק: לא קיבלנו למשל שכר רבנים בפועל.

<תני פרנק: כלומר, מענה חלקי.

<תני פרנק: שני האחוזים האלה, זה נראה לי מאוד תמוה.

<תני פרנק: ביקשנו כמובן את המידע שוב.

סתיו שפיר: מה הסיבה לכך שהם לא קיבלו מענה מלא?

<מוריה פורת גרזי: אנחנו מאוד משתדלים לתת את כל המענים.

<מוריה פורת גרזי: אנחנו מקבלים את הנתונים שלנו מהיחידות המקצועיות ואנחנו מעבירים אותם.

סתיו שפיר: הנה, למשל בשאלה הזאת.

<מוריה פורת גרזי: אנחנו מעבירים את הנתונים לפונה שמבקש אותם.

<מוריה פורת גרזי: אם חסר והם פונים אלינו, כמו שאמרתי לתני לפני הדיון, אנחנו תמיד משלימים.

<תני פרנק: אבל פנינו.

<תני פרנק: גם שלחנו בקשה עם טבלה מסודרת כולל להעתק למנכ"ל המשרד.

<תני פרנק: באיזשהו שלב המיילים גם לא נענו.

<תני פרנק: יש חוק שאת צריכה לעבוד על פיו ואני לא צריך לבקש את זה.

<תני פרנק: יש שלושים ימים, ואם לא, הארכה של שישים ימים.

<מוריה פורת גרזי: אנחנו דואגים להאריך.

<מוריה פורת גרזי: יש את הבקשה של חדרה שהארכנו.

<תני פרנק: נכון.

<תני פרנק: בקשה אחת הארכת.

<תני פרנק: כל השאר, לא.

סתיו שפיר: אני שואלת ספציפית לגבי מה שהוא אמר על הכתובות.

<תני פרנק: כתובות מגורים של רבנים מקומיים.

<מוריה פורת גרזי: אני לא יודעת.

<מוריה פורת גרזי: אנחנו העברנו את החומר.

<מוריה פורת גרזי: אני לא יודעת למה לא הוסיף שם הנושא של המגורים.

<מוריה פורת גרזי: אנחנו נבדוק את זה ואם יש משהו שצריך להשלים, אנחנו נשלים.

<מוריה פורת גרזי: אין שום בעיה.

<תני פרנק: טוב שיש דיון בכנסת.

<עודד פלוס: אנחנו לא מסתירים.

<עודד פלוס: אנחנו אפילו פועלים לגבי רבנים שלא גרים במקום כהונתם.

<תני פרנק: מצוין.

<תני פרנק: יופי.

<תני פרנק: גם תעדכנו אותנו.

<עודד פלוס: אנחנו עושים את זה.

<מוריה פורת גרזי: את נושא השכר, אנחנו מפרסמים לבד.

סתיו שפיר: זאת סיבה לחשוף לציבור.

<עודד פלוס: כל מידע שלא התקבל, יימסר.

<עודד פלוס: אנחנו לא מסתירים שום דבר.

<תני פרנק: מצוין.

<תני פרנק: אנחנו בעד.

סתיו שפיר: אם כן, אנחנו מבקשים מענה לשאילתות האלה לבקשת חופש מידע.

סתיו שפיר: תעבירו את זה גם לוועדה.

סתיו שפיר: העברתם לוועדה את הטבלה?

<תני פרנק: העברנו הרבה יותר מוקדם למשרד.

<תני פרנק: אני אעביר שוב.

סתיו שפיר: שזה בבקשה יתבצע תוך שבועיים מהיום.

סתיו שפיר: השלושים והשישים והתשעים ימים כבר היו.

<עודד פלוס: אין שום בעיה.

<עודד פלוס: יתבצע.

סתיו שפיר: תודה.

<מוריה פורת גרזי: שאילתות ישירות לחברי הכנסת.

<מוריה פורת גרזי: לשאלתך.

<מוריה פורת גרזי: אולי המספר נראה לך קצת נמוך אבל בסוף אפשר לראות שאנחנו עומדים על 95 אחוזים של מענה עד 45 ימים.

<מוריה פורת גרזי: זה דבר שמתבצע אצלנו ישירות על ידי לשכת השר.

<מוריה פורת גרזי: פרסום דוח התקשרויות רבעוני.

<מוריה פורת גרזי: אנחנו מקפידים לפרסם את דוח ההתקשרות שלנו בכל רבעון באתר המשרד ובאתר של משרד המשפטים.

<מוריה פורת גרזי: כמו שהמנכ"ל אמר, היה מאוד מאוד חשוב לנו לעשות את ההעברה לפלטפורמה של Gov.Il מתוך הבנה שבאמת בגלל שחלק מהשירותים שלנו הם שירותים נישתיים וצורכים אותם בצורה נקודתית, כדי שמישהו ייכנס לקבל שירותים באתר אחר ויהיה לו איזשהו רצון להסתכל במשרד לשירותי דת, אנחנו נהיה הרבה יותר נגישים.

<מוריה פורת גרזי: כמובן אני אציין שהאתר של Gov.Il הוא נגיש ועומד בכללי ההנגשה, דבר שהיה מאוד חשוב לנו.

<מוריה פורת גרזי: יעדי המשרד בתחום הנגשת מאגרי מידע.

<מוריה פורת גרזי: גולת הכותרת שלנו היא מחשוב ושדרוג של מערכות המידע בתוך המועצות הדתיות, תהליך מאוד מאוד מורכב.

<מוריה פורת גרזי: הוצג גם בפני חבר הכנסת מקלב בוועדה שלו.

<מוריה פורת גרזי: לגייס 132 מועצות דתיות כאשר בשלטון המקומי אין חיה כזאת, למחשב, להסדיר ולאחד את כל תהליכי העבודה שלהם, עבודה שנעשית בצורה מאוד מאוד יסודית ובשיתוף פעולה אתם כי אנחנו רוצים בסוף מערכת שעובדת.

<מוריה פורת גרזי: אנחנו רוצים מערכת, לא מערכת ממוחשבת ששמים אותה במגירה אלא מערכת שעובדת כמו שהמנכ"ל אומר בתקינת כוח האדם.

סתיו שפיר: בזה עסקנו.

<מוריה פורת גרזי: מדדים שפורסמו לציבור.

<מוריה פורת גרזי: שוב, סליחה על הקוטן, אנחנו משתמשים בפלטפורמה של משרד ראש הממשלה.

<מוריה פורת גרזי: אנחנו מדברים על הכשרת עובדי המועצות הדתיות, תחום שנכנסנו אליו בצורה מאוד מאוד מסיבית.

<מוריה פורת גרזי: בהכשרות האלה אנחנו נותנים, חוץ מכלים, גם המון ידע לעובדי המועצות הדתיות.

<מוריה פורת גרזי: עד היום הוכשרו אצלנו כמעט 500 עובדים, עובדי שירותי קבורה, בלניות ומזכירי מועצות דתיות.

<יעל כהן–פארן: אפשר להעיר על משהו?

<יעל כהן–פארן: אני יכולה להסתכל על זה בהגדלה.

<יעל כהן–פארן: בתוצאה, מה שמופיע בצד ימין למטה, אתם נותנים לעצמכם ציונים גם ל-2018 ול-2019.

<ליאור אשכנזי: אלה לא אנחנו.

<מוריה פורת גרזי: אני אסביר איך זה.

<מוריה פורת גרזי: כשאנחנו בונים תכנית עבודה וקובעים מדדים, אנחנו קובעים את היעדים.

<מוריה פורת גרזי: בזה אנחנו מאוד מאוד שקופים.

<מוריה פורת גרזי: אנחנו אומרים שאנחנו רוצים את זה.

סתיו שפיר: חשבנו שאולי בגלל שאתם המשרד לשירותי דת, יש לכם גישה.

<מוריה פורת גרזי: כמו שכתוב, את יכולה לראות שאנחנו אומרים מה היעד שלנו להסדרה, מה היעד שלנו להכשרה, מה היעד שלנו ליציאה מתכניות הבראה.

<מוריה פורת גרזי: ברוב היעדים עמדנו אני חושבת בהצלחה מרובה ובחלקם אנחנו עדיין בתהליך של עבודה.

<מוריה פורת גרזי: מאגרי מידע.

<מוריה פורת גרזי: יש לנו מספר מאגרי מידע בתוך האתר שחלקם מתעדכנים בצורה כזו או אחרת.

<מוריה פורת גרזי: אני כן יכולה להגיד למי שכאן משתמש במאגרי המידע שלנו, למשל מאגר מקוואות עודכן לאחרונה לפני שלושה שבועות-חודש.

<מוריה פורת גרזי: זה תהליך איסוף נתונים מאוד סיזיפי מהמועצות הדתיות, לדעת האם מקוואות, המיקום שלהם השתנה.

<מוריה פורת גרזי: עבור הקהל שלנו, לפחות של המשרד לשירותי דת, הדבר הוא קריטי לדעת היכן נמצאים המקוואות והאם הם נגישים.

<יעל כהן–פארן: כתוב שם גם מה הזכויות של המשתמשים מבחינת תשלום או אי תשלום?

<מוריה פורת גרזי: כן.

<מוריה פורת גרזי: אני אעבור על השקף מאוד מהר.

<מוריה פורת גרזי: מה שמעניין אתכם, כמובן אתם יכולים לומר.

<מוריה פורת גרזי: אני נותנת כמה דוגמאות לדברים שאנחנו הצהרנו על מנת להציף מידע חשוב כלפי מעלה.

<מוריה פורת גרזי: מחשבון רכישת חלקת קבר בחיים, דבר שהוא מאוד מאוד חשוב ומאוד שימושי, כמו מחשבון פנסיוני.

<מוריה פורת גרזי: יש אנשים שבנקודה כזו או אחרת בחייהם רוצים לדעת כמה זה עולה ואנחנו כאן מאפשרים את המידע.

<מוריה פורת גרזי: אגרות המועצות הדתיות, מפורסם לציבור, כלל האגרות, גם בטבילה וגם בכשרות.

<מוריה פורת גרזי: מאגר מקוואות נגישים.

<מוריה פורת גרזי: שימו לב, בעיני תהליך שאנחנו מתגאים בו בתוך האתר החדש, שולחן עבודה למועצות הדתיות.

<מוריה פורת גרזי: המשמעות היא שכל הנהלים וההנחיות שלנו שיורדים למועצות הדתיות לא מוחבאים באיזשהו חוזר מנכ"ל בתוך ארון כזה או אחר אלא מפורסמים.

<מוריה פורת גרזי: אתם רוצים לדעת כמה שכר הרבנים, עדכון שכר רבנים שמעודכן אחת לשנה על ידי המנכ"ל, מפורסם.

<מוריה פורת גרזי: אתם רוצים לדעת איך מגייסים כוח אדם ומה התקינה, מפורסם.

<מוריה פורת גרזי: דוחות תקצוב נורמטיבי.

<מוריה פורת גרזי: דוגמא למשל לתקצוב בלניות שאנחנו מתקצבים.

<מוריה פורת גרזי: דוחות על שימוש על ידי המועצות האזוריות המתוקצבות, מפורסמים אחת לחצי שנה באתר המשרד.

<מוריה פורת גרזי: מערכת אורי עליה דיבר המנכ"ל.

<מוריה פורת גרזי: פרסום קריטריונים לכספי תמיכות שלנו, כפי שהמנכ"ל אמר גם הגופים שמקבלים תקציבים מאתנו, תקציבי מדינה, יפורסמו בקרוב באתר.

<מוריה פורת גרזי: עשינו תהליך של מקווה נאה שהמטרה שלו היא להגביר תחרות בין המקוואות.

סתיו שפיר: זה באמת יפה.

סתיו שפיר: איפה זה?

<ליאור אשכנזי: אני חושב שבנווה צדק.

<ליאור אשכנזי: בירוחם.

<ליאור אשכנזי: יש בגליל העליון.

<ליאור אשכנזי: זה הכיוון.

<ליאור אשכנזי: זה הקונספט.

<ליאור אשכנזי: זה לגמרי הקונספט.

<מוריה פורת גרזי: יש לא מעט מקוואות יפים מאוד והתחרות הזאת מגבירה את התחרות בין המועצות הדתיות וזה תהליך יפה.

<מוריה פורת גרזי: קריטריונים לחלוקת פרס השר.

<מוריה פורת גרזי: אלה עדיין דברים שהיו לנו ממש לפני שבועיים באתר הישן והם בתהליכי עלייה לאתר החדש.

<מוריה פורת גרזי: אותו דבר, פרסום לו"ז שר ומנכ"ל.

<מוריה פורת גרזי: אם תסתכלו כרגע באתר, זה לא נמצא אבל זה בתהליכי עלייה.

<מוריה פורת גרזי: זה היה באתר הישן.

סתיו שפיר: אגב פרסומי לו"ז.

סתיו שפיר: הנחיות לגבי מפגשים של עובדי המשרד עם בעלי אינטרס למיניהם, בדרך כלל אנחנו מדברים על לוביסטים אבל בכלל.

<עודד פלוס: איזה לוביסטים?

<עודד פלוס: אין אצלנו דברים כאלה.

סתיו שפיר: לוביסטים, זה בהגדרה רחבה של המילה.

סתיו שפיר: לא רק הלוביסטים הרשומים אלא אנשים שהם בעלי אינטרס ואינם, נקרא לזה, הציבור הנורמטיבי.

<ליאור אשכנזי: מהו אינטרס בעיניך?

<עודד פלוס: להיפגש עם תני למשל?

סתיו שפיר: כל פגישה.

סתיו שפיר: מייצגים של חברות עם לוביסטים, נציגים.

סתיו שפיר: אנחנו מתייחסים כאן לבעלי אינטרסים מסחריים ולא לחברה האזרחית.

<תני פרנק: אפשר לפרסם פגישות אתי, אם זאת השאלה.

<תני פרנק: אני מסכים.

סתיו שפיר: בעלי אינטרסים מסחריים.

<מוריה פורת גרזי: כל הלו"ז של השאר והמנכ"ל מפורסם.

סתיו שפיר: אני לא מדברת על לו"ז שר ולא על לו"ז מנכ"ל.

סתיו שפיר: אני מדברת על עובדי המשרד.

<מוריה פורת גרזי: על עובדים?

סתיו שפיר: כן.

סתיו שפיר: תקנות.

<עודד פלוס: העובדים שלנו עובדים.

<עודד פלוס: לא נפגשים.

סתיו שפיר: יש נוהל של נציבות המדינה.

<מוריה פורת גרזי: אני לא מכירה.

סתיו שפיר: משרד האוצר בתקופות מסוימות – עכשיו לא – פרסם נהלים פנימיים כאלה.

<מוריה פורת גרזי: אני לא מכירה איזה שהן פגישות של עובדי משרד עם לוביסטים.

<מוריה פורת גרזי: אם זה קורה, זה קורה בצורה מסודרת על ידי לשכת המנכ"ל.

סתיו שפיר: שלומי, יש לכם הערות בנושאים שהם כבר העלון?

<שלמה בילבסקי: יש לנו הערה בנושא של תשובות חופש מידע שצריכות לעלות לאתר המרכזי לחופש המידע.

<שלמה בילבסקי: יש נוהל שקובע שאם משרד ענה לפונה אחד, במקום להטריח את כולם הרבה פעמים – הוא צריך להעלות באופן יזום את התשובה הזאת כדי שכולם יוכלו ליהנות מהמידע.

<מוריה פורת גרזי: זה אצלנו באתר.

<מוריה פורת גרזי: את התשובות אנחנו מעלים באתר שלנו.

<מוריה פורת גרזי: כרגע באתר החדש זה טרם עלה.

<מוריה פורת גרזי: זה עלה באתר הישן.

<שלמה בילבסקי: אני מזכיר.

<שלמה בילבסקי: זה עלה גם בדוחות התקשרות.

<שלמה בילבסקי: החובה היא להעלות את זה במקום מרוכז כדי שהציבור ידע, שזה אתר מרכזי לחופש המידע.

<מוריה פורת גרזי: אנחנו נעשה את זה.

<מוריה פורת גרזי: על המערכת שירת הים לא נעבור.

<מוריה פורת גרזי: שמעתם עליה בהרחבה.

<מוריה פורת גרזי: אותו דבר, תהליך רישום לנישואין, קבלן רישיון קבורה.

סתיו שפיר: אפשר להתקדם.

<מוריה פורת גרזי: כמו שהמנכ"ל אמר, כוכבית 120.

סתיו שפיר: גם על זה דיברנו.

<מוריה פורת גרזי: סקר של טובלות גם היה.

<מוריה פורת גרזי: בדיקת בית עלמין.

<מוריה פורת גרזי: שקיפות בתהליכי עבודה, דבר שבעיני מאוד מאוד חשוב כי כשאתה שקוף גם בתהליכי העבודה, זה מעודד שקיפות.

סתיו שפיר: דיבר על זה המנכ"ל.

<מוריה פורת גרזי: המון שולחנות עגולים וצוותי חשיבה יחד עם הגופים.

סתיו שפיר: עלו כאן כמה שאלות בעניין ההתקשרויות שלכם.

סתיו שפיר: יעל וחבר הכנסת מקלב, אתם רוצים להעיר הערה?

<יעל כהן–פארן: יש לי כמה שאלות ואני צריכה לצאת לדיון אחר.

<יעל כהן–פארן: אמרתם עכשיו שיש סקר של טובלות ומשוב על בתי עלמין.

<עודד פלוס: כן.

<יעל כהן–פארן: זה פורסם?

<עודד פלוס: ודאי.

<יעל כהן–פארן: כמה תלונות התקבלו על התנהגויות של בלניות?

<עודד פלוס: עוד לא ניתחנו את זה.

<עודד פלוס: בבתי העלמין יש לנו יותר מיפוי ואם תרצו, נוכל להעביר לכם.

<עודד פלוס: בטובלות זה משהו שהתחלנו בזה לא מזמן.

<עודד פלוס: אני עוד לא ראיתי מיפוי אבל אם יש משהו, אנחנו מטפלים בזה נקודתית.

<עודד פלוס: זאת אומרת, לא עשינו שעל הבלנית הזאת יש מספר תלונות, למרות שההנחיה שלי למי שמרכזת את העניין היא לנסות ולראות אם יש תלונות חוזרות.

<עודד פלוס: ישבתי השבוע לגבי תכניות עבודה וזה אחד היעדים שנתתי לה, לנסות ולזהות מספר תלונות ולא לטפל תלונה-תלונה אלא לנסות לייצר מתווה שנדע אם יש תלונות חוזרותץ.

<יעל כהן–פארן: ואם יש תלונות חוזרות על מקווה מסוים, זה מפורסם במקום כלשהו?

<יעל כהן–פארן: כמו שיש תחרות המקווה היפה, יש גם תחרות המקווה הלא נחמד?

<יעל כהן–פארן: תחרות שלילית.

<עודד פלוס: אנשים מצביעים ברגליים.

<יעל כהן–פארן: אבל היא לא יודעת.

<יעל כהן–פארן: מישהי עברה לעיר חדשה, אין לה מושג וכולם יודעים ששם לא כל כך נחמד אבל היא לא יודעת על כך.

<יעל כהן–פארן: יש איזה פרסום של הדבר הזה?

<עודד פלוס: לא פרסמנו את זה.

<אלעד קפלן: אם אישה מתלוננת, לא מספיקה תלונה אחת כדי לטפל?

<עודד פלוס: לא.

<עודד פלוס: לא אמרתי.

<עודד פלוס: אנחנו צריכים לטפל בכל תלונה.

<עודד פלוס: רק אמרתי שמבחינת הסידור של התלונות, שזה יהיה ברמה כזאת שאם יש תלונה שחוזרת, אנחנו נדע שהיא חוזרת.

<ליאור אשכנזי: מעל כמה תלונות זה שיימינג.

<ליאור אשכנזי: תלונה אחת מטופלת, ברור.

<יעל כהן–פארן: אני חוזרת למקרה שהציבור לא יודע.

<יעל כהן–פארן: מישהי חדשה, עולה חדשה, עוד לא התחברה לקהילה והיא לא יודעת.

<יעל כהן–פארן: שאלה נוספת.

<יעל כהן–פארן: ראיתי שיש כאן את הפרסום של מחירון לרכישת קבר בחיים.

<יעל כהן–פארן: היה דיון שאני יזמתי בוועדה לשוויון חברתי בנושא של קבורה לאחר מות ולא קניית קבר בעודך בחיים.

<יעל כהן–פארן: יש שם בלגן, יש שם עניינים של סחיטה הייתי אומרת של המשפחות שנמצאות במצב הכי קשה שלהן והמחירים בשמיים.

<יעל כהן–פארן: השאלה אם כאן אין מקום למחירון שקוף באתר ויצירת סטנדרט אחיד.

<עודד פלוס: למעשה אין מחירון.

<יעל כהן–פארן: נכון.

<יעל כהן–פארן: זאת הבעיה.

<עודד פלוס: יש מחירון פנימי אבל אין הנחיה ממשלתית.

<עודד פלוס: זאת אומרת, יש שתי רובריקות בהן הם יכולים לקבל מחיר יותר גבוה, זה בית עלמין סגור או חלקות חריגות.

<עודד פלוס: עשרה אחוזים מבית עלמין או חלקות חריגות.

<עודד פלוס: אנחנו מנסים, אני מקווה מאוד שבזמן הקרוב אנחנו הולכים להניח על שולחן הכנסת חוק קבורה חדש ובחוק הקבורה החדש אנחנו הולכים להיכנס גם לנושא הזה.

<עודד פלוס: זאת אומרת, את המקום הזה שלכאורה אין בו מגבלה, שכל חברות הקדישא מגבילות את עצמן.

<עודד פלוס: אם תגיעו לחברה קדישא תל אביב, אתם תוכלו לדעת מה המחירון.

<עודד פלוס: זאת אומרת, גם במקומות שהם פתוחים, גם בחלקות החריגות שהוא יכול לגבות איזה סכום שהוא רוצה או בבתי עלמין סגורים - - -

<יעל כהן–פארן: זה שהוא יכול לגבות איזה סכום שהוא רוצה, זה לא בעייתי?

<עודד פלוס: זה בחוק.

<עודד פלוס: אני יכול לטפל בזה רק בחוק.

עליזה לביא: אני רוצה לקרוא לך תלונת ציבור שקיבלתי: "עליזה שלום, אני מנחמת כרגע בבית אבלים – היא גרה בהר אדר – ומדברים על הקלת הבלתי נסבלת בחברות הקדישא לנצל את הרגע הכי קשה, נוקבים במחירים אסטרונומיים לקבורה.

עליזה לביא: האם אפשר לחוקק חוק?

עליזה לביא: " כל אחד קובע מה שהוא רוצה?

<יעל כהן–פארן: כן.

<עודד פלוס: אני אסביר.

<עודד פלוס: בביטוח הלאומי יש הגדרה של שתי קבוצות שמשוחררות מהתעריפים.

<עודד פלוס: תעריף בחיים, יש הגדרה שלנו שמפורסמת בתקנות שירותי הדת היהודיים, מספרים ברורים ואי אפשר לחרוג מהם.

<עודד פלוס: מה שקורה, יש דבר שקוראים לו בית עלמין סגור שהביטוח הלאומי הכריז עליו כבית עלמין סגור והצליחו לאתר עוד איזושהי חלקה.

אורי מקלב: המנכ"ל, אני אסביר את מה שחברת הכנסת יעל כהן פארן שאלה.

אורי מקלב: אני לא חושב שיש תלונות על הפקעת מחירים בנושא קבורה.

אורי מקלב: זה הולך דרך ביטוח לאומי.

<יעל כהן–פארן: בטח שיש תלונות.

אורי מקלב: אם מדברים על חלקות סגורות, זה משהו אחר.

<יעל כהן–פארן: קבורת שדה.

<יעל כהן–פארן: קבורת שדה היא כל כך נדירה שהיא שמונים אלף שקלים?

אורי מקלב: היא לא קבורת שדה סטנדרטית.

אורי מקלב: אין שום מחויבות לחברה קדישא לתת חלקה.

אורי מקלב: זאת בעיה.

אורי מקלב: זאת בעיה שאנחנו צריכים להתמודד אתה.

<עודד פלוס: אגב, יש לנו ישיבה על זה.

אורי מקלב: אנחנו מדברים על מה שהיום החיוב של חברות קדישא ואין להן חיוב לתת חלקות לקבורת שדה.

אורי מקלב: זאת בעיה, אבל אין להן מחויבות.

אורי מקלב: ברגע שאין להן מחויבות, הן צריכות לתת מקום.

אורי מקלב: מדברים על מקומות בערים מרכזיות.

אורי מקלב: במקומות אחרים בארץ קבורת השדה היא קבורה סטנדרטית ואם שם יש הפקעת מחירים, התלונה צריכה להגיע.

אורי מקלב: אני לא שמעתי שיש תלונה כזאת.

<יעל כהן–פארן: בטח שיש תלונה כזאת.

<יעל כהן–פארן: היה דיון שלם על כך.

אורי מקלב: יש לכם תלונה שחברה קדישא הפקיעה מחירים בקבורה?

<יעל כהן–פארן: בטח.

סתיו שפיר: למה לא לפרסם את המחירון?

<עודד פלוס: זה מפורסם.

<עודד פלוס: זה בדיוק העניין.

<עודד פלוס: אני רוצה להסביר.

<עודד פלוס: בגדול כל אדם במדינת ישראל זכאי או לקנות קבר בחיים ואז המחיר מפוקח והוא גם לא גבוה ואם הוא לא קנה חלקה, הוא זכאי לקבורה בחינם.

<עודד פלוס: יש אנשים שבאים ואומרים שהקבורה בחינם שנתת לי, זה כוך ובזה הוא לא מעוניין והוא רוצה משהו אחר.

<עודד פלוס: על המשהו האחר הזה חברות הקדישא יכולות או בחלקה חריגה שהביטוח הלאומי הגדיר לה או בבית עלמין סגור שביטוח לאומי הגדיר לה, שם הן יכולות לגבות מחיר אחר.

<עודד פלוס: בקו 120 שאנחנו מדברים, אחת האינפורמציות שאדם יוכל לקבל, אלה אותם תעריפים שחברה קדישא יכולה לגבות.

אורי מקלב: אתה עונה על שאלות שלא נשאלת.

אורי מקלב: אתה נשאלת האם יש הפקעת מחירים, כן או לא.

<עודד פלוס: כמו שאמרתי, בחוק שאנחנו הולכים להניח, אנחנו הולכים לטפל גם בזה.

<יעל כהן–פארן: גם בהפקעות מחירים?

<עודד פלוס: לא בהפקעות מחירים.

<עודד פלוס: גם להכניס סדר.

<עודד פלוס: היום הם יכולים לגבות, יש להם סמכות חוקית לגבות את הסכום שהם רוצים.

<עודד פלוס: אנחנו באים ואומרים שבגלל שאנחנו רוצים להגביל את זה ולא לאפשר להם חופש פעולה מלא, עדיין הם יוכלו לגבות סכום יותר גבוה אבל נגביל אותם.

<עודד פלוס: להגביל אנחנו יכולים רק בחקיקה.

<יעל כהן–פארן: שאלה נוספת שקשורה לקייסים.

<יעל כהן–פארן: לפני כשנה היה דיון על המשכורות לקייסים, המנהיגים הרוחניים של יהדות אתיופיה שהם לא מוכרים כרבנים ולכן הם לא מתוקצבים.

<יעל כהן–פארן: הייתה אמירה של צחי חמדני, יועץ מקצועי לשר הדתות – אני לא יודעת אם הוא עדיין בתפקידו - - -

<עודד פלוס: עדיין בתפקידו.

<יעל כהן–פארן: שאמר שהשר רוצה שיהיה כסף כדי להגדיל את המשרה ולתת להם מאה אחוזי משרה.

<יעל כהן–פארן: אני רוצה לדעת היכן זה עומד.

<עודד פלוס: אני אסביר.

<עודד פלוס: אנחנו נמצאים כרגע בגיבוש של הצעת מחליטים יחד עם משרד ראש הממשלה.

<עודד פלוס: זה ממש על השולחן.

<עודד פלוס: יש לנו 15 קייסים.

<עודד פלוס: יש לנו בסך הכול חמישים קייסים.

<עודד פלוס: 15 מתוכם משתכרים בחצי משרה.

<עודד פלוס: הדבר שהולך להיות על השולחן, וזה דבר שיש עליו הסכמה, זה להעלות את שיעור המשרה שלהם מחמישים אחוזים למאה אחוזים.

<יעל כהן–פארן: אבל זה עדיין לא קרה.

<יעל כהן–פארן: יש בדרך הצעת מחליטים.

<עודד פלוס: יש הצעת מחליטים שנמצאת כרגע.

<עודד פלוס: זה עניין אוצרי, לקבל תקנים.

<עודד פלוס: אנחנו נמצאים ממש בשלבים סופיים של גיבוש.

<עודד פלוס: אגב, במקביל, אנחנו בודקים.

<עודד פלוס: היו הליכים משפטיים ואנחנו בודקים את תנאי העבודה של הקייסים.

<עודד פלוס: אנחנו יורדים מקום-מקום ומוודאים שהם מקבלים.

<יעל כהן–פארן: והם יושוו לשכר רבנים?

<עודד פלוס: הם שווים.

<עודד פלוס: יש להם יתרון שהם פחות כבולים מבחינת העבודה שלהם.

<עודד פלוס: אני לא רוצה לפתוח את זה כאן, אבל יש להם יותר חופש פעולה.

<עודד פלוס: אנחנו פחות מקפידים אבל אנחנו רוצים לדאוג שיהיו להם תנאים.

<עודד פלוס: זאת אומרת, קייס שמעוניין שיהיה לו שולחן, יהיה לו שולחן.

<עודד פלוס: הם מצד אחד רוצים חופש פעולה, הם לא רוצים שניכנס להם יותר מדי, אבל אם אתם רוצים, אני מוכן לפתוח את זה בהזדמנות אחרת.

<יעל כהן–פארן: תודה.

אורי מקלב: אני רוצה להמשיך בשאלה שחברת הכנסת כהן פארן העלתה כאן.

אורי מקלב: אני חושב שחשוב לקבל את התשובה בעניין הזה.

אורי מקלב: היא דיברה על הפקעת מחירים.

אורי מקלב: הפקעת מחירים יכולה להיות בשני פרמטרים.

אורי מקלב: זה יכול להיות בחלקת הקבר, ואתה אמרת שיש גבייה במקרים מיוחדים.

אורי מקלב: התשובה שצריך לתת היא האם במקרה סטנדרטי, כאשר אדם לא מבקש חלקה מסוימת או לא רוצה דווקא בחלקה סגורה - - -

<עודד פלוס: הוא לא משלם שקל.

אורי מקלב: צריך להגיד את זה.

אורי מקלב: האם קיבלתם תלונה על כך?

אורי מקלב: אם יש תלונה, אני מניח שאתה פונה כדי שיעבירו אליכם תלונות על הפקעת מחירים.

אורי מקלב: הפקעת מחירים נוספת יכולה להיות, או גביית מחירים, במקרה של שירותי קבורה הנלווים לקבר הראשון.

סתיו שפיר: אנחנו רוצים להתמקד בשקיפות.

אורי מקלב: האם יש שקיפות בכך שאין שום גביית תעריפים ושום גבייה, לא על חלקת הקבר ולא על שירותי קבורה, ואם יש תעריפים, האם הם מפורסמים.

אורי מקלב: יש מועצות דתיות שיש להן תעריפים או לא?

אורי מקלב: זאת בעצם ועדת השקיפות.

אורי מקלב: הדבר השני שאני רוצה לשאול שהוא החלק החשוב, החלק של התעריפים ומחירי המקוואות.

אורי מקלב: האם במחירי המקוואות – אני מדבר על הגברים כרגע ואני מניח שבמקוואות של הנשים התעריפים אולי מסובסדים ויכול להיות ששם המחירים אחרים – אם יש הנחיה, האם בכל מקום זה מתבצע?

אורי מקלב: בעיקר התלונות שהגיעו אלינו הן לגבי הכניסה למקוואות של הגברים שם התעריפים הם אחרים והם מאוד גבוהים.

אורי מקלב: הראיה לכך, איך בן אדם יודע אם המחיר גבוה או לא ומה האינדיקציה שלו?

אורי מקלב: הרי לא כל אחד הוא רואה חשבון.

אורי מקלב: המקוואות הפרטיים.

אורי מקלב: יש מערכת אולי יותר גדולה מהמערכות הציבוריות שהן מערכות פרטיות ומערכת פרטית לא מחויבת בשום דבר.

אורי מקלב: היא צריכה להיות כלכלית והיא גובה מחירים הרבה יותר גבוהים.

אורי מקלב: האם עשיתם חלוקה?

עליזה לביא: אני רוצה להבין מה אתה אומר.

עליזה לביא: מקוואות פרטיים?

אורי מקלב: פרטיים.

אורי מקלב: המקוואות הפרטיים, אלה מערכות יותר גדולות מהמערכות הציבוריות.

עליזה לביא: אתה מדבר על בני ברק.

אורי מקלב: לא.

אורי מקלב: גם בירושלים וגם בבני ברק.

אורי מקלב: גם בערים מעורבות.

עליזה לביא: המחירים יותר זולים?

אורי מקלב: הרבה יותר זולים.

<מוריה פורת גרזי: יכול להיות שהם ממומנים על ידי תרומות.

אורי מקלב: כניסה בערב שבת לחמש דקות עולה עשרים שקלים.

עליזה לביא: אני רוצה להגיד לך שהפניתי שאילתה הדתות וגיליתי לצערי הרב שלמשל בעיריית בני ברק מחירי המקוואות לנשים הם מאוד מאוד מאוד גבוהים ולגברים היו מאוד זולים.

עליזה לביא: כשהפניתי שאילתה, מה ענה לי משרד הדתות?

עליזה לביא: אנחנו לא אחראים על זה.

אורי מקלב: אם הם לא אחראים, הם לא אחראים.

אורי מקלב: זאת תשובה.

עליזה לביא: עיריית בני ברק מחליטה לעצמה.

עליזה לביא: יש תשובה.

עליזה לביא: הנה התשובה.

עליזה לביא: לא על הכול הוא אחראי.

אורי מקלב: אני שואל על מקומות בהם הם אחראיים.

אורי מקלב: אני הרי יודע שהתעריפים זה לא אתם קובעים אלא משרד האוצר קובע לכם, אבל כאן אני מצפה לפעילות שלכם בעניין.

אורי מקלב: האם אתם יכולים לעשות ניתוח – וזה מתאים לוועדת השקיפות – לקחת את העלות של מחירי המקוואות של הגברים מול התעריפים שגובים או מול הגבייה שיש.

סתיו שפיר: נכון.

סתיו שפיר: בקשה הגיונית.

אורי מקלב: כדי להוכיח גם למשרד האוצר.

עליזה לביא: הפרטיים הם רק לגברים?

אורי מקלב: יש גם כאלה.

אורי מקלב: אני מדבר על גברים.

אורי מקלב: אני לא מדבר על נשים.

עליזה לביא: הייתי שמחה ללמוד.

עליזה לביא: הפרטיים שאתה מדבר ומבקש הנחה, הם רק לגברים?

עליזה לביא: אני רוצה להכיר.

עליזה לביא: אני לא מכירה.

אורי מקלב: כן.

אורי מקלב: שם המחירים גבוהים.

<עודד פלוס: אני אסביר.

<עודד פלוס: יש לנו את מקוואות הנשים ורוב מקוואות הנשים הם מקוואות ציבוריים שהמועצות הדתיות מפעילות.

<עודד פלוס: יש מיעוט שהוא פרטי, בעיקר בערים החרדיות בהן יש ציבור דתי יותר גדול.

<עודד פלוס: נתניה למשל.

סתיו שפיר: המקווה שהראיתם בתמונה בנווה צדק הוא פרטי או ציבורי?

<עודד פלוס: ציבורי.

עליזה לביא: אל תתבלבלי, אלה תרומות של אנשים.

עליזה לביא: ללכת למקווה עם כלה או למקווה בכפר הרואה או למקוואות האלה, או למקווה בנתניה, אלה תרומות שהגיעו ויש כאן אדם יקר שעושה כאן עבודה מדהימה ותורם כסף.

עליזה לביא: בואו נגיד את האמת.

עליזה לביא: זה ציבורי, בסדר, אבל אלה תרומות.

<עודד פלוס: חלק תרומות וחלק כל הכסף מגיע מאתנו.

אורי מקלב: אני יכול לקבל תשובה?

<עודד פלוס: כן.

<עודד פלוס: לגבי מקוואות גברים.

<עודד פלוס: אכן החלק הפרטי בסך הכול הוא גדול.

<עודד פלוס: הרבה יותר גדול מאשר במקוואות נשים.

<עודד פלוס: אנחנו נמצאים בשיח מול משרד האוצר.

<עודד פלוס: הסכומים שהרב חבר הכנסת מקלב דיבר עליהם, עשרה שקלים ליום, עשרים שקלים ביום שישי.

<עודד פלוס: יש מנגנון הנחה למי שקונה כרטיסייה.

אורי מקלב: מנוי.

סתיו שפיר: חבר הכנסת מקלב שאל משהו מאוד ספציפי.

סתיו שפיר: אפשר לפרסם את זה?

<עודד פלוס: כמה עולה?

סתיו שפיר: כן.

אורי מקלב: לא כמה עולה אלא עלויות.

<עודד פלוס: אנחנו נעשה את זה.

אורי מקלב: אני חושב שזה כלי עבודה שלכם.

<עודד פלוס: נכון.

<עודד פלוס: אנחנו צריכים את זה.

אורי מקלב: אני יודע שיש לכם כוונות ואתם הייתם מעוניינים להוריד את התעריף כפי שאמר השר וכפי שאמר המנכ"ל אבל צריך לעשות פעולה.

אורי מקלב: אנחנו מדברים כבר כמה שנים.

אורי מקלב: אנחנו מקבלים תלונות בעניין.

סתיו שפיר: הוא מבקש לפרסם את העלויות.

סתיו שפיר: אפשר לפרסם את זה?

<עודד פלוס: נבדוק את זה.

<עודד פלוס: אנחנו צריכים לבדוק את זה.

סתיו שפיר: בסדר.

סתיו שפיר: נרשום את זה במסקנות הדיון.

אורי מקלב: אפשר להגיד מילה טובה על ההצגה שלהם.

סתיו שפיר: אתה עוד נשאר אתנו.

עליזה לביא: יש לי דיון בוועדת הפנים.

סתיו שפיר: חבל, יש עוד הרבה שאלות מעניינות.

<עודד פלוס: חבר הכנסת מקלב, תגיד מילה טובה.

עליזה לביא: האמת, מגיעה מילה טובה.

עליזה לביא: אתם עושים עבודה מרשימה, יפה וטובה בכל מה שקשור לנראות ולהנגשה.

עליזה לביא: יש עוד הרבה מה לשפר אבל אין ספק שבשנה-שנה וחצי האחרונות נעשית כאן עבודה מרשימה, יפה וטובה.

עליזה לביא: נפגשתי אתך גם באופן נפרד.

עליזה לביא: אני מאוד מוטרדת, גברתי יושבת הראש, ממאגרי המידע ומהבדיקות הגנטיות להוכחת יהדות.

עליזה לביא: אנחנו שומעים שהמשרד עובד על מאגר של בתי דין רבניים ומאגר של יהודים מכל העולם, משהו שמאוד מאוד מטריד אותנו כי מה פתאום, למה, למה צריך את זה, באיזה כספים זה עתיד להיות מוקם.

עליזה לביא: זה הולך להיות כלי מפלצתי ומפחיד ומאיים.

עליזה לביא: הייתי שמחה לדעת קודם כל מאיפה התקציב הזה, מי החליט או מחליט את ההחלטה הזאת.

סתיו שפיר: מה התקציב בנושא הזה?

עליזה לביא: הבעיה המרכזית עם המאגרים הללו היא שהם יהפכו גם את הבירוקרטיה לכלי מאוד מאוד קשה על מיהו יהודי, מי יהיה רשאי להשתמש במאגר הזה, להזרים מידע למאגר הזה.

סתיו שפיר: מי נחשף למאגר הזה.

סתיו שפיר: ודאי.

סתיו שפיר: שאלה מצוינת.

<עודד פלוס: יש רעיון ואנחנו נמצאים ברמת הרעיון וזה אפילו לא עלה על הכתוב.

<עודד פלוס: אני כחלק מהעניין, כיד לבדוק אם יש רגישויות, ישבתי עם חברת הכנסת לביא ואמרתי לה בפגישה ואני יכול לחזור על הדברים לפרוטוקול שאם למאגר הזה יהיה יותר נזק מתועלת, אנחנו לא נעלה אותו.

<עודד פלוס: אין לנו כרגע את המידע, אין לנו תקציב.

סתיו שפיר: אבל מה זה?

<עודד פלוס: בא רעיון.

<עודד פלוס: אמרתי שאני מעלה את זה כסוג של רעיון ואני רוצה לראות איך זה מתקבל.

<עודד פלוס: חלק מהעניין, ישבתי עם חברת הכנסת לביא והבאתי את האיש במשרד שבא עם הרעיון הזה והצגנו לה את זה.

<עודד פלוס: ראינו את ההיסוסים.

<עודד פלוס: גם לי יש היסוסים.

סתיו שפיר: המטרה היא לבחון את מי?

סתיו שפיר: לבדוק את מי?

עליזה לביא: מיהו יהודי.

עליזה לביא: פסולי חיתון, ממזרים.

עליזה לביא: בעניין של ההלכה היהודית, תמיד לאורך הדורות העלמת עין הייתה כלי מאוד משמעותי.

עליזה לביא: ברגע שאוספים נתונים, נתונים שהם מסמנים מי כן ומי לא, מי ראוי ומי לא ראוי, מה המקורות, אנחנו בברוך רציני.

סתיו שפיר: זה נשמע מאוד מטריד.

עליזה לביא: לפני הדיון הערכי, אני הייתי מבקשת לדעת איפה מחליטים החלטות כאלה ומי החליט החלטות כאלה.

סתיו שפיר: טוב שלא בדיקות עצמות הגולגולת כפי שהיה נהוג אתם יודעים היכן.

<עודד פלוס: שקיפות, לא? יש שקיפות.

סתיו שפיר: זה נשמע פשוט הזוי.

<עודד פלוס: אני מסכים וגם גברתי תסכים שבאמת יש דברים שלא צריכים להיות שקופים.

<עודד פלוס: אנחנו רוצים לתת את המידע לציבור כדי שכולם ידעו.

סתיו שפיר: זה לא עניין של שקיפות.

<עודד פלוס: כמו שאמרתי, אתם רואים שהרעיון הזה עלה.

<עודד פלוס: פרסמו אותו בתקשורת לפני כחצי שנה.

עליזה לביא: מאז אנחנו עם כאבי בטן.

סתיו שפיר: הוא ירד מעל הפרק?

<עודד פלוס: הוא לא התקדם בשום שלב.

<עודד פלוס: כרגע אני בכלל בוחן אותו.

<עודד פלוס: בשבילי זה עוד רעיון שאפילו עוד לא עלה על שולחן השרטוט.

<עודד פלוס: לכן הפגישה שקיימתי, ואם רוצים, אני מוכן לעשות עוד.

<עודד פלוס: אני עוד לא יודע מה זה.

<עודד פלוס: בפגישה שעשינו עם חברת הכנסת לביא, אני גם שמעתי את הרעיון.

<עודד פלוס: הוא אמר לי שהוא ישב, אותו עובד, עם הרב שרלו ועם הרב סתיו כדי לשמוע אנשים שהם לא מתוך המערכת.

<עודד פלוס: זה נורא ראשוני וחבל לדבר על זה.

<עודד פלוס: הסיכוי שזה יעלה הוא מאוד מאוד קטן.

סתיו שפיר: זה נשמע כאילו נעלתם את זה.

סתיו שפיר: למה לא להוריד שהורדתם את זה מעל הפרק?

<עודד פלוס: זה אפילו לא עלה ברמה של קיום דיון מסודר.

<עודד פלוס: זה משהו באוויר.

<קרן הורוביץ: הייתה הודעה לתקשורת.

<קרן הורוביץ: לכן אנחנו יודעים.

<קריאה: מדובר ביהודים מכל העולם?

<עודד פלוס: הדבר הזה עלה.

<עודד פלוס: אני לא יודע אם יצאה הודעה.

<עודד פלוס: אני לא חושב שיצאה הודעה מסודרת לתקשורת ואם היא יצאה, יש מישהו שבא עם רעיון ואמר שהוא רוצה לבדוק את זה.

<עודד פלוס: לפעמים כשאתה רוצה לבדוק איזשהו רעיון, תן לו איזה משהו מסוים ותראה איזה ריקושטים הוא מקבל.

<עודד פלוס: דיברנו עם חברת הכנסת לביא על עוד איזשהו רעיון שגם לי מתהפכת הבטן.

<עודד פלוס: שוב, ברגע שיהיה משהו קונקרטי, אני לא יודע, אני לא יכול אפילו לתת איזושהי הערכה לגבי סיכויי ההיתכנות שלו.

<עודד פלוס: מהתשובות שלי אתם יכולים להבין שזה משהו, אני לא רוצה להגיד שאני לא רואה את זה עולה לאוויר אבל אם זה יעלה לאוויר, יהיו לזה כל כך הרבה מגבלות.

<עודד פלוס: אני לא רואה את זה עולה.

<עודד פלוס: אני סתם משחית מלים.

סתיו שפיר: אז בואו כבר נגיד שהרעיון ירד מהפרק.

<עודד פלוס: אני לא רוצה להגיד.

סתיו שפיר: זה נשמע כרעיון ששייך למשטרים אפלים שאנחנו לא רוצים להכיר כאן שבחנו מיהו יהודי לפי כל מיני בחינות.

עליזה לביא: הם הקלו מאוד, עד שבעה דורות אחורה.

<עודד פלוס: אני לא מציע לקיים על זה דיון.

<עודד פלוס: זה משהו מאוד מאוד ראשוני.

<אלעד קפלן: אבל מאגר כזה כבר קיים לפרטי ישראל.

<אלעד קפלן: אמנם המאגר העולמי אולי עוד נמצא בחיתוליו, אבל מאגר שכולל מידע אישי רגיש על אזרחי ישראל לרבים כבר הקמתם אותו בעלות של עשרות מיליוני שקלים והוא נמצא בתוך המערכת של שירת הים ואנחנו יודעים מדברים שקרו לאחרונה שיש כאן גם שימושים אחרים.

<עודד פלוס: המאגר הזה נועד לתת מענה.

<אלעד קפלן: המערכת של שירת הים, שהוצגה כמערכת, היא לא רק ממשק.

<אלעד קפלן: בתוך הממשק הזה יש מאגרי מידע שקונים המון מידע אישי רגיש על אזרחי ישראל.

<אלעד קפלן: שמענו שבמועצה הדתית בכרמיאל כבר השתמשו במאגר הזה כדי לבדוק את יהדותם של עובדי מטבח שעובדים במסעדות כדי לראות אם הם יהודים או לא יהודים.

<אלעד קפלן: אנחנו לא יודעים מה מטרות המאגר.

<אלעד קפלן: שלחנו בקשה לפני מספר שבועות כדי לקבל את המידע הזה, מאיזו סמכות המשרד לשירותי דת עורך מעין מרשם אוכלוסין חלופי.

<עודד פלוס: לא היה ולא נברא.

<עודד פלוס: אנחנו מחוברים מאגר המידע של מרשם האוכלוסין.

<עודד פלוס: המידע הזה נדרש לצורך רישום נישואין.

<עודד פלוס: כשבא זוג להתחתן.

סתיו שפיר: ובדיקת עובדי המטבח?

<קריאה: למי יש גישה למאגר?

<קריאה: מה האבטחה שלו?

<אורי קידר: זה אירוע מזעזע.

<עודד פלוס: יש אבטחה על המידע.

<עודד פלוס: זה לא אירוע מזעזע.

<אורי קידר: האירוע שהיה, הוא לא מזעזע?

<עודד פלוס: לא.

<עודד פלוס: לא מזעזע.

<אורי קידר: אתם בדקתם ילדה שנולדה בישראל בגלל שהשם שלה כנראה לא נשמע למישהו ברבנות המקומית בכרמיאל.

<אורי קידר: הלכתם למאגר מידע, בדקתם אם היא יהודייה, לא קיבלו אותה לעבודה במטבח כי המועצה המקומית בכרמיאל אמרה, סליחה, לא יודעים אם היא יהודייה ולא ייתנו לה לעבוד במטבח.

<עודד פלוס: איזו ילדה?

<עודד פלוס: ילדה עובדת במטבח.

<אורי קידר: הייתה פנייה של עורך הדין קפלן ליועץ המשפטי לממשלה, מישהי בת 17 שבדקו במאגר הזה אם היא יהודייה כדי לאפשר לה או לא לאפשר לה לעבוד במטבח במסעדה שיש לה כשרות.

<אורי קידר: היא לא התקבלה לעבודה.

<אורי קידר: על דבר כזה במקום אחר בעולם היו אומרים שזאת אנטישמיות גרידה.

<אורי קידר: אנטישמיות ביי דפנישן.

<אורי קידר: אתם לא מתביישים.

<אורי קידר: במקום להגיד סליחה, טעינו, פשענו, לחתוך את המאגר מכל מקום שיכול להיות לו שימוש כזה, אתה עוד מסביר לנו שהמאגר הזה הוא חשוב.

<אורי קידר: זה פשוט דבר לא הגיוני.

<אורי קידר: איך יש גישה לאנשים לדבר כזה?

<אורי קידר: איך האצבעות לא רועדות לאנשים שמקלידים את הבקשות האלה?

<אורי קידר: זה דבר מטורף.

סתיו שפיר: אודה על תשובות.

<עודד פלוס: כן.

<עודד פלוס: אני יודע לתת תשובה על זה.

<עודד פלוס: קודם כל, כל האזהרות האלה, אני לא נבהל מהן.

<עודד פלוס: כל ה-במקום אחר בעולם.

<עודד פלוס: לנו יש מאגר מידע שנועד לשרת את שירותי הדת.

<עודד פלוס: המאגר הזה הוא מאגר מאובטח.

<עודד פלוס: יש אליו גישה רק לאנשים שיש להם הרשאה.

סתיו שפיר: מי אלה?

<עודד פלוס: בכל מועצה דתית יש אדם שיש לו הרשאה כמו רשם נישואין.

<עודד פלוס: אנחנו צריכים את המידע הזה.

סתיו שפיר: גם המנהל של המטבח?

<עודד פלוס: רגע.

<עודד פלוס: עכשיו אני אסביר.

סתיו שפיר: איך זה הגיע לשם?

<עודד פלוס: רק רגע.

<עודד פלוס: בנושא של כשרות יש עניין של בישולי נוכרים.

<עודד פלוס: אתם רוצים לשנות את ההלכה?

<עודד פלוס: לא זה השולחן כאן.

<עודד פלוס: יש מגבלה על בישולי נוכרים וכדי לדעת, כן, צריך לדעת.

<עודד פלוס: ברגע שהולכים לתת הכשר למסעדה, צריך לדעת איזה פעולות.

<עודד פלוס: יש דרישות הלכתיות כאלה.

<עודד פלוס: האדון הזה לא ילך למסעדה הזאת.

סתיו שפיר: הדרך לבדוק היא באמצעות כניסה למאגר הזה?

סתיו שפיר: לא במפגש ושאלה מול הבן אדם?

<עודד פלוס: אפשר.

סתיו שפיר: כניסה ובדיקת רקע?

<עודד פלוס: אפשר לשאול.

<עודד פלוס: כשבן אדם בא לביקורת הגבולות, מקיימים אתו שיח או שנכנסים לתוך המחשב ורואים אם יש לו צו עיכוב יציאה מהארץ או לא.

סתיו שפיר: אתה משווה את זה לצו עיכוב יציאה מהארץ.

<עודד פלוס: יש כאן דרישה הלכתית.

<עודד פלוס: אם יש מגבלה על בישולי נוכרים, צריך לדעת.

<עודד פלוס: משגיח כשרות או המפקח צריך לדעת על כך.

<אלעד קפלן: עם ישראל שרד אלפי שנים בלי מאגרי מידע שיבדקו את היהדות.

<עודד פלוס: עם ישראל שרד אלפי שנים בלי ועדות שקיפות ובלי הרבה דברים.

<עודד פלוס: אז מה?

<אורי קידר: אתה מאשר כאן באופן רשמי את זה שאתם בודקים יהדות של עובדים במטבח.

<אורי קידר: זה אומר שמחר כל רבנות מקומית מבחינתך יכולה ללכת למאגר המידע שהוקם לצורך רישום נישואין ולבדוק.

<אורי קידר: עזוב את זה שגם לצורך רישום נישואין לדעתי פסול אבל נשים את זה בצד.

<אורי קידר: אתה מאשר כאן.

<אורי קידר: אתה מנכ"ל משרד ממשלתי.

<עודד פלוס: מה הבעיה עם זה.

<אורי קידר: מה הבעיה עם זה?

<עודד פלוס: כן, מה הבעיה שאדם שהוא מורשה יהיה חשוף למאגרי מידע?

<קריאה: מדברים על הקמת המאגר.

<עודד פלוס: חבר'ה, אנחנו לא הקמנו.

<עודד פלוס: אנחנו הקמנו מאגר מידע?

סתיו שפיר: קיבלתם את רשות הדיבור, שאלתם שאלה מאוד מאוד חשובה אבל בבקשה בלי התפרצויות יותר.

סתיו שפיר: מה הנוהל שיש לכם ואיפה הוא מפורסם לגבי מי יכול לגשת למאגר הזה, באיזה תנאים.

<עודד פלוס: ליאור אחראי על זה.

<עודד פלוס: ליאור, בבקשה, תתייחס לזה.

<ליאור אשכנזי: קודם כל, המשרד לשירותי דת, אין לו מאגרי מידע.

<ליאור אשכנזי: צאו מנקודת הנחה שאנחנו משתמשים במאגרי מידע, אנחנו פונים לקבלת מידע ממרשם האוכלוסין על פי טופס א(3), חוק חופש המידע.

<ליאור אשכנזי: יש לנו בקשות מסודרות לקבלת חוק חופש המידע.

סתיו שפיר: שאלתי שאלה ספציפית.

<ליאור אשכנזי: אין לנו מאגרי מידע.

<ליאור אשכנזי: אנחנו לא שומרים נתונים על שום אזרח במדינת ישראל.

סתיו שפיר: למי יש גישה למאגר המידע?

<ליאור אשכנזי: רשמי הנישואין על פי חוק הנישואין, מותר להם לגשת למאגרי מידע.

<ליאור אשכנזי: מותר להם לגשת גם למאגרי מידע נוספים שאין אותם כמו לדעת לצורך העניין אם בן אדם מאומץ.

<ליאור אשכנזי: מותר לו לגשת פיזית לצורך העניין לבית הדין הרבני ולבדוק את אותו אימוץ של אותו אדם.

<ליאור אשכנזי: המשרד לשירותי דת פונה למאגרי המידע - - -

סתיו שפיר: שאלתי שאלה מאוד ספציפית.

<ליאור אשכנזי: לרשמי הנישואין.

<ליאור אשכנזי: לרב העיר.

סתיו שפיר: מה לגבי המטבח?

<ליאור אשכנזי: לרב העיר.

<ליאור אשכנזי: לרב העיר יש הרשאה למאגר המידע על פי היותו רשם נישואין.

<קרן הורוביץ: למי הוא שייך?

<ליאור אשכנזי: לצורך העניין, בבדיקת היהדות במאגר הכשרות נקרא לזה או בדיקת הכשרות - - -

<קרן הורוביץ: למי שייך המאגר?

<ליאור אשכנזי: המאגר שייך למרשם האוכלוסין.

<ליאור אשכנזי: אנחנו פונים אליו.

<קרן הורוביץ: הרשימות השחורות נמצאות במרשם האוכלוסין?

<עודד פלוס: מה זה רשימות שחורות.

<עודד פלוס: מה זה הדבר הזה?

<ליאור אשכנזי: בתי הדין הרבניים הם יחידת סמך שלנו אבל הם לא במגרש שלנו.

<ליאור אשכנזי: אנחנו לא מנהלים אותם.

<ליאור אשכנזי: יש להם מנכ"ל משלהם ויש להם יחידת מחשוב משלהם.

<ליאור אשכנזי: אני אשמח אם תזמיני אותם.

סתיו שפיר: עכשיו כולם עונים לשאלה שלי וכולם שותקים.

סתיו שפיר: שאלה מאוד מאוד פשוטה.

סתיו שפיר: איפה מופיע הנוהל למי יש גישה לקבל מידע על יהדותם של העובדים?

<ליאור אשכנזי: רשם הנישואין על פי החוק.

<ליאור אשכנזי: יש לנו הרשאה על פי חוק לבדוק במאגרי המידע את היותו של אותו אדם.

<ליאור אשכנזי: יש לנו חוק שירותי הדת היהודיים, אני לא משפטן אבל אני יכול להראות לכם את החוק עצמו.

סתיו שפיר: הנישואין.

סתיו שפיר: אבל אני שואלת על נושאים אחרים.

<ליאור אשכנזי: זה אותו הדבר.

<ליאור אשכנזי: על פי בישול נוכרי.

<ליאור אשכנזי: אני אתן לכם קצת הלכה.

<ליאור אשכנזי: אני גם לא בקיא לצורך העניין גם בנושא הספציפי הזה.

<ליאור אשכנזי: עלתה פנייה למשרד הפנים לבקשת מידע לגבי הפעלת הגז בלבד באותם מקומות שדורשים כשרות.

<ליאור אשכנזי: כמו שרב מקומי שאל את אותו אדם מי הטבח, האם הוא יהודי או לא יהודי, הוא נשאל על ידו לצורך העניין.

<ליאור אשכנזי: אינדיקציה בלבד.

<ליאור אשכנזי: אנחנו לא שומרים מידע אצלנו.

<ליאור אשכנזי: המאגר לא מתנהל אצלנו ואנחנו לא חלק מהמאגרים האלה.

<ליאור אשכנזי: מבחינתנו אנחנו דוגמים את המידע.

סתיו שפיר: הדרך בה הוא מקבל מידע כזה, זה להגיש בקשה למרשם האוכלוסין כל פעם שמתבקש מידע כזה?

<ליאור אשכנזי: על פי מהלך ההרשאות.

<ליאור אשכנזי: לרב העיר יש הרשאה לבחינה.

סתיו שפיר: יש לו הרשאה חופשית?

<ליאור אשכנזי: יש לו הרשאה.

סתיו שפיר: בלי להגיש בקשה.

<ליאור אשכנזי: יש לו הרשאה לטפל במרשם אוכלוסין על פי חוק.

סתיו שפיר: אם כן, לכל הרבנים בערים.

<עודד פלוס: לכל פקיד במשרד הפנים יש אפשרות.

<עודד פלוס: אני שומע כאן כל מיני דברים.

סתיו שפיר: אבל למה אתה מתעצבן?

<עודד פלוס: כי זה מעצבן אותי.

<ליאור אשכנזי: אל תיקח את זה למקום של מיהו יהודי.

<ליאור אשכנזי: זה ממש לא כך.

סתיו שפיר: הם אנשים מהציבור ששואלים שאלות.

סתיו שפיר: בוועדה הזאת מדבר גם הציבור.

<עודד פלוס: ודאי.

<עודד פלוס: אין לי בעיה עם זה.

סתיו שפיר: זאת המטרה.

סתיו שפיר: שאלתי שאלה מאוד מאוד פשוטה.

סתיו שפיר: יש הרשאה חופשית למאגר הזה לכל רבני הערים.

סתיו שפיר: מלבדם יש הרשאה נוספת?

סתיו שפיר: מה מותר להם לבדוק במאגר ומה אסור?

סתיו שפיר: איפה מופיע הנוהל הזה?

סתיו שפיר: נותנים בו מידע עצום לאנשים.

<ליאור אשכנזי: הגישה היא לא למאגר.

<ליאור אשכנזי: היא ממש לא.

<ליאור אשכנזי: הגישה היא, ברגע שבן אדם בא לפתוח תיק לנישואין, בבדיקת הנישואין מקלידים את מספר תעודת הזהות של אותו אדם שמבקש להינשא במדינת ישראל והמערכת באופן אוטומטי בודקת את אותם נתונים שהקלידו ידנית.

<ליאור אשכנזי: היא בודקת אם אותם נתונים נכונים באמת על פי משרד הפנים, אם הוא קיים, אם הוא תושב המקום, התהליכים שקרו, מי אבא שלו, קיים או לא קיים, נפטרים, אחים, תהליכים שקרו, אם קיימים נתונים בבתי הדין הרבניים שזה מאגר נוסף שנבדק באופן אוטומטי.

<ליאור אשכנזי: המערכת מתריעה בפניו אם הנתונים נכונים או לא נכונים.

סתיו שפיר: ומה מחוץ לעולם הנישואין?

<ליאור אשכנזי: אין לו שום כניסה לתוך המערכת.

<ליאור אשכנזי: דרך אגב, אנחנו יודעים בכל רגע נתון מי פנה לקבלת מידע.

<ליאור אשכנזי: אנחנו יכולים בכל רגע נתון לדעת אם המידע נבחר סתם ולצורך העניין אנחנו כל הזמן עוקבים אחרי הנתונים האלה ומקבלים כל הזמן התראות.

<ליאור אשכנזי: אם בן אדם סתם בא ובדק תעודת זהות, אנחנו יודעים.

<ליאור אשכנזי: לגבי מערכת הכשרות של שירת הים.

<ליאור אשכנזי: מערכת הכשרות דוגמת רק את הסטטוס של יהודי על פי תעודת הזהות של משרד הפנים, לעשות אינדיקציה.

<ליאור אשכנזי: אותו רב שמבקש כשרות מגיע ושואל את בעל המסעדה האם מנהל המטבח שלו הוא יהודי והאם אפשר לראות תעודת זהות כדי להדליק את האש.

<ליאור אשכנזי: כאן תמו שידורינו.

<ליאור אשכנזי: אנחנו לא שומרים את המאגר, אנחנו לא שומרים את הנתונים, הנתונים לא נשמרים בשירת הים, אין לנו צורך באבטחה בשירת הים לנושא הזה.

<ליאור אשכנזי: מבחינתנו זו דגימה.

סתיו שפיר: למי מותר להעביר את המידע הזה לפי הנוהל שלכם?

<ליאור אשכנזי: לאף אחד.

<ליאור אשכנזי: המידע הוא לעיניו של הרב בלבד.

סתיו שפיר: בעל המקום, בעל המסעדה, חדר האוכל.

<ליאור אשכנזי: המידע הוא לעיניו של הרב בלבד.

<ליאור אשכנזי: אנחנו לא מעבירים את המידע הזה לאף מקום, לא בתוך הבית ולא מחוץ לבית.

סתיו שפיר: אז איך נוצרה סיטואציה כפי שתוארה כאן?

<ליאור אשכנזי: אני לא מכיר את הסיטואציה.

סתיו שפיר: לא שמעתם על זה?

<ליאור אשכנזי: אני לא מכיר.

<ליאור אשכנזי: אני לא דובר המשרד.

<ליאור אשכנזי: אני מנהל אגף מערכות מידע ואני אשמח להכיר אותו מקרוב.

<עודד פלוס: ליאור נתן את ההסבר.

<עודד פלוס: לרב העיר יש אפשרות, הוא נותן הכשרות.

<עודד פלוס: בכרמיאל רב העיר נותן את הכשרות כמו בכל מקום ויש לו גישה למאגר המידע.

<ליאור אשכנזי: לקבלת אינדיקציה בלבד.

<עודד פלוס: לעשות סתם מאגר שלאף אחד לא תהיה אליו גישה?

סתיו שפיר: אני רוצה בבקשה לראות את הנוהל שמצורף לדבר הזה, על מה מותר לו להסתכל, על מה אסור לו להסתכל, מי מפקח עליו, למי מותר לו להעביר את המידע.

<ליאור אשכנזי: הוא לא מסתכל.

<ליאור אשכנזי: הוא מקבל אינדיקציות.

<ליאור אשכנזי: הוא לא מסתכל על המאגר.

סתיו שפיר: יש לו הרשאה.

סתיו שפיר: הוא רואה את הנתונים.

<ליאור אשכנזי: לא.

<ליאור אשכנזי: הוא מקבל אינדיקציה.

<ליאור אשכנזי: הוא לא רואה את המאגר.

<ליאור אשכנזי: הוא מקבל אינדיקציה.

<ליאור אשכנזי: הוא רושם את תעודת הזהות ואם תעודת הזהות נכונה, הוא רושם את השם.

סתיו שפיר: יש לו גישה למאגר.

סתיו שפיר: מה זה אומר אינדיקציה?

<ליאור אשכנזי: הוא מקבל אינדיקציה אם הנתונים במאגר תואמים לנתונים שמול עיניו.

סתיו שפיר: אני רוצה לדעת מה הנוהל כדי להגן על פרטיותם של אנשים וזכויותיהם.

<ליאור אשכנזי: אין לו שום דבר שהוא יכול להיכנס למאגר.

סתיו שפיר: יש לי שתי שאלות שאני חייבת לשאול אתכם.

סתיו שפיר: התקשרויות עם יועצים.

סתיו שפיר: אתם העברתם כמעט חצי מיליון שקלים בשנתיים האחרונות למשרד של אייל חייט, זלוטי ושות' לשם ייעוץ משפטי.

סתיו שפיר: התקשרויות נוספות, שישה מיליון שקלים.

סתיו שפיר: רישיונות של שירת הים.

סתיו שפיר: 400 אלף שקלים למשרד עורכי דין על ייעוץ משפטי למשך שנתיים.

סתיו שפיר: מסקרן אותי על מה זה.

<עודד פלוס: המשרד היחידי שנותן לנו שירותים שהוא לא שלנו, משרד עורך דין.

<עודד פלוס: אני מכיר את עורכי הדין.

<עודד פלוס: משרד נייגר שמכין לנו את חוק הקבורה.

סתיו שפיר: אבל יש כאן התקשרות עם המשרד הזה.

<עודד פלוס: זה שם הפירמה.

<עודד פלוס: אני לא יודע.

<עודד פלוס: אני מכיר את עורך דין נייגר.

סתיו שפיר: 400 אלף שקלים.

<עודד פלוס: אני מכיר את המספרים האלה.

סתיו שפיר: למה אתם צריכים עורכי דין חיצוניים?

סתיו שפיר: לשם מה יש לכם יועצים משפטיים?

<עודד פלוס: חוק הקבורה הוא דבר מורכב ומשרד זכאי בדברים מורכבים, יש לנו אישור והכול עובד לפי כללים של הממשלה מתי אפשר לקחת יועץ חיצוני.

סתיו שפיר: זה שיש אישור, כן, אבל יש לכם יועצים משפטיים.

<עודד פלוס: אני אומר לך.

<עודד פלוס: המדיניות שלי והיא מדיניות ברורה, להיעזר.

<עודד פלוס: השלכה המשפטית שלנו היא לא גדולה ואם אני רוצה לפתוח צווארי בקבוק, אני מבקש מהם בכל הזדמנות.

<עודד פלוס: אנחנו עושים בקרות באמצעות משרדי רואי חשבון, אנחנו בודקים תמיכות באמצעות משרדי רואי חשבון, אנחנו יוצאים לשטח בגלל שהמערכת שלנו היא קטנה.

<עודד פלוס: אני למשל ביקשתי מהם, כל דבר שאפשר, נגיד להכין מבחנים לתמיכות, אם אנחנו יכולים להסתייע בשירותים של עורכי דין חיצוניים.

סתיו שפיר: הרבה כסף לרואי חשבון.

סתיו שפיר: שלושה מיליון שקלים.

<עודד פלוס: הם עושים לנו את הבקרות, הם עושים לנו את הניתוח של הדוחות הכספיים.

<עודד פלוס: מה רע בזה?

סתיו שפיר: זה הרבה כסף.

<עודד פלוס: הרבה כסף?

סתיו שפיר: כן.

<עודד פלוס: יחסית לתועלת זה מעט כסף.

סתיו שפיר: שלושה מיליון שקלים לשנה.

<עודד פלוס: זה הרבה?

סתיו שפיר: כן.

סתיו שפיר: יש לכם את הפונקציות האלה במשרד.

<עודד פלוס: דיברנו קודם על כך שאנחנו מקבלים דוחות כספיים וכדאי שמישהו ינתח אותם ולא נקבל אותם כזה ראה וקדש.

<עודד פלוס: לשם כך לוקחים רואה חשבון שהוא מקצועי, מקציבים לו שעות.

<עודד פלוס: זה מקובל בכל משרדי הממשלה.

<עודד פלוס: במקום להגדיל את המאגר הממשלתי ולגייס עובדים, ויש לנו מגבלה, עובדים בתקן עם כל המשמעויות שיש לזה, עושים מיקור חוץ.

סתיו שפיר: אבל במשרד יש עובדים.

<עודד פלוס: כן, אבל אין מספיק.

סתיו שפיר: אתה מציע את זה כאילו המיקור חוץ הוא דבר טוב.

<עודד פלוס: זה דבר מעולה.

סתיו שפיר: שלושה מיליון שקלים להוציא?

<עודד פלוס: זה לא דבר טוב, זה דבר מעולה.

סתיו שפיר: זה לא רואה חשבון של כל המועצות הדתיות אלא רק שלכם.

<עודד פלוס: לא.

<עודד פלוס: אלה רואי חשבון שנותנים לנו ניתוח של הדוחות הכספיים שמגיעים.

<עודד פלוס: יושבים אתנו על תקציבים.

<עודד פלוס: האגף הזה שמפקח מונה שלושה עובדים ועם שלושה עובדים אי אפשר לעשות את הפעולות האלה.

סתיו שפיר: אתם צריכים עוד תקנים.

סתיו שפיר: כמה עולה תקן לעומת הסכום הזה?

<מוריה פורת גרזי: זאת מדיניות הממשלה.

סתיו שפיר: אני שואלת כמה זה עולה.

<עודד פלוס: המדיניות של הממשלה היא לא להגדיל את התקנים.

סתיו שפיר: את זה הבנתי אבל עדיף להוציא הרבה כסף מהצד במקום להגדיל תקן?

<עודד פלוס: ברגע שאתה לוקח משרד רואי חשבון, אתה מקבל גוף מקצועי.

<עודד פלוס: אני בא מהשוק הזה, אני בא מהשוק הפרטי ואני יודע מה זה ברמת יעילות, ברמת מקצועיות, ברמת אבחון, ברמת עזרים.

סתיו שפיר: אתה אומר שעובדי מדינה לא יכולים להיות יעילים ומעודכנים ומהירים?

<עודד פלוס: יכולים אבל לא כולם יעילים.

<עודד פלוס: כשאתה עובד בחוזה, זה הרבה יותר פשוט.

<עודד פלוס: אם יש לך בעיה, אתה מנתק.

<עודד פלוס: קשה יותר לפטר עובד שהוא לא יעיל.

סתיו שפיר: כמה שנים עובד אתכם המשרד הזה?

<עודד פלוס: עשינו מכרז והוא זכה במכרז.

סתיו שפיר: אלחנטי במיליון וחצי שקלים, בריטמן אלמגור ב-800 אלף שקלים, גנור לוי ב-840 אלף שקלים.

<עודד פלוס: אלה משרדים שנותנים לנו שירותים.

<עודד פלוס: משרד ברייטמן אלמגור כמו שאמרתי נותן לנו את השירות, של בדיקת הדוחות הכספיים וההכנה של הדוח המרוכז.

<עודד פלוס: אין משרד שלא עובד כך.

סתיו שפיר: פשוט תקן של בן אדם היה עולה לכם סכום שנתי פחות.

<עודד פלוס: אני לא בטוח.

<עודד פלוס: הממשלה מדברת על הקטנת המגזר הציבורי ולא להגדיל אותו.

<עודד פלוס: את בעד להגדיל את המגזר הציבורי?

סתיו שפיר: אני בעד לייעל אותו.

<עודד פלוס: אנחנו מייעלים.

סתיו שפיר: זה לא נשמע ייעול.

<עודד פלוס: חלק מהייעול צריך להסתייע בחוץ.

סתיו שפיר: זאת לא הקטנת המגזר הציבורי.

סתיו שפיר: צריך להבהיר.

סתיו שפיר: ברגע שהמגזר הציבורי הולך ומשתמש בשירותים חיצוניים, במיקור חוץ, בעלויות שהן הרבה יותר גדולות מהעלויות שהיו באמצעות התקנים, קשה לקרוא לזה הקטנת המגזר הציבורי.

סתיו שפיר: זאת דמגוגיה.

<עודד פלוס: לא.

<עודד פלוס: זאת לא דמגוגיה.

<עודד פלוס: זה מאפשר גמישות.

<עודד פלוס: מה לעשות, זאת המציאות.

<ליאור אשכנזי: גם בתפקידי ההיי-טק וגם בתפקידי הליבה לצורך העניין של מקצועות ההיי-טק בתוך הממשלה, מתנהלות כמעט במאה אחוזים על ידי עובדים חיצוניים.

סתיו שפיר: סליחה, אומר לי כאן היועץ המשפטי של הוועדה, שהוא יועץ משפטי בוועדות נוספות בכנסת, לכתוב הצעת חוק ממשלתית במיקור חוץ, זה ממש קיצוני.

<עודד פלוס: למה קיצוני?

סתיו שפיר: ממש קיצוני.

סתיו שפיר: אולי נעסיק גוף אחר שיהיה הממשלה ונשלם לו?

סתיו שפיר: אגב, לאור הממשלה הזאת, זה אמור להישמע טוב לאנשים מסוימים.

<עודד פלוס: מה זה המגזר השלישי?

<עודד פלוס: מהי כל הפעילות של המגזר השלישי שמחליף את משרד הרווחה או מצמצמת את פעילותו?

סתיו שפיר: אתה רואה בזה דבר טוב?

<עודד פלוס: אני חושב שזה דבר טוב.

סתיו שפיר: אני רואה את מה שהם עושים ואני לא קוראת לזה דבר טוב אבל נשאיר את הוויכוח הזה בצד.

סתיו שפיר: גם אם זה קורה, צריך להיות שם פיקוח מאוד הדוק של המשרד.

סתיו שפיר: נשים את זה רגע בצד.

סתיו שפיר: לכתוב הצעות חוק, זה חלק מעבודתה של הממשלה.

<עודד פלוס: להכין הצעת חוק כזאת, זה הרבה מאוד עבודה.

<עודד פלוס: אני מוכן שתבואי אתי למשרד ותראי כמה אני מחכה לתוצרים מהלשכה המשפטית שלי.

<עודד פלוס: אם אני רוצה להגיע לתוצאות, אני צריך לפעמים – וכשאני מנהל משא ומתן תקציבי ועוד מעט אני מקווה שאני אתחיל אותו, על מה מדברים אתי?

<עודד פלוס: המשרד לשירותי דת, אני מנהל מאבק סיזיפי ומקבל שני תקנים בשנה שצריכים לתת לי מענה לכל מיני דברים.

<עודד פלוס: תוספת תקנים.

סתיו שפיר: נעזור לך.

סתיו שפיר: אתה מבין בזה, הגעת מהשוק הזה, שלח לי את העלויות שהיו נדרשות כדי שיהיו לך את התקנים הנדרשים ולהפסיק את הילולת היועצים החיצוניים.

<עודד פלוס: זאת לא הילולה.

<עודד פלוס: הכול במכרזים.

סתיו שפיר: הנושא הבא שלנו הוא הילולה.

סתיו שפיר: באמת, שלח לי את רשימת העלויות, כמה זה היה עולה אם זה היה בתוך המשרד ואנחנו ונבחן את זה מול רשימת ההתקשרויות שלכם.

<עודד פלוס: אם את רוצה לקיים דיון על זה, לא אנחנו הכתובת.

<עודד פלוס: צריך להביא לכאן את אגף התקציבים.

סתיו שפיר: מצוין.

סתיו שפיר: לשם כך אני צריכה מכם את הפרטים.

סתיו שפיר: אני אביא אותם לכאן.

סתיו שפיר: אני רוצה לקבל מכם את רשימת העלויות שהיו נדרשות לו היה מדובר בתקן.

סתיו שפיר: כמה תקנים נדרשים.

סתיו שפיר: אם דיברנו על הילולות.

<עודד פלוס: אני בא מהעיריות.

<עודד פלוס: פעם העיריות היו מפנות אשפה והיום הכול הוא מיקור חוץ.

סתיו שפיר: פינוי אשפה, זה חוק ממשלתי.

סתיו שפיר: אתה לא בדיוק באותה קטגוריה, עם כל הכבוד.

<עודד פלוס: למה לא? זה שירות.

סתיו שפיר: מקבלת את דבריך.

סתיו שפיר: יש חקיקה ממשלתית מסוימת שהיא שוות ערך לאשפה אבל אנחנו מקווים שזה לא המקרה בחוק הנדון.

סתיו שפיר: לכן ראוי שהייעוץ המשפטי אצלכם במשרד יעשה את החקיקה.

<עודד פלוס: זאת החלטה שלנו ואנחנו חושבים שההחלטה נכונה.

סתיו שפיר: אתה אומר מצד אחד חסרים תקנים ומצד שני החלטה נכונה.

<עודד פלוס: בגלל שחסרים לי תקנים לטפל בשוטף, אם יש לי משימה מורכבת, אני לוקח משרד שמבין בזה, שיודע להעביר חוק.

סתיו שפיר: כמה כסף הוא קיבל על זה?

<עודד פלוס: בסך הכול העלות תהיה 700 אלף שקלים.

<עודד פלוס: עבודה של משהו כמו שש שנים.

סתיו שפיר: זאת אומרת, הציבור שילם 700 אלף שקלים בשביל לנסח הצעת חוק ממשלתית.

<עודד פלוס: מורכבת.

סתיו שפיר: אתה מבין את זה?

<עודד פלוס: כן.

<עודד פלוס: אני מסתכל על עלות תועלת.

<עודד פלוס: אם הדברים האלה שדיברנו עליהם קודם לגבי כל מיני מגבלות - - -

סתיו שפיר: אתה אומר שזה לשש שנים וזה לא נשמע ל כמו דבר טוב שזה גם לוקח כל כך הרבה זמן.

<עודד פלוס: גם אני לא אוהב את זה.

סתיו שפיר: גם לא נשמע כל כך יעיל.

<עודד פלוס: אבל זה דבר מורכב.

<עודד פלוס: צריך לתאם את זה עם המון גופים.

סתיו שפיר: 700 אלף שקלים?

סתיו שפיר: זה כסף שיכול להציל חיים של אנשים.

<עודד פלוס: גם מאה שקלים יכולים להציל חיים של אנשים.

סתיו שפיר: כנראה פחות, אבל 700 אלף שקלים – כן.

סתיו שפיר: זה כמעט מיליון שקלים כדי לנסח הצעת חוק ממשלתית.

<עודד פלוס: את ראית את הצעת החוק?

<עודד פלוס: לא ראית אותה.

סתיו שפיר: מה זה קשור בכלל?

<עודד פלוס: אני מסביר.

סתיו שפיר: אתה אומר שזה קיצר תהליכים אבל שש שנים זה לקח.

<עודד פלוס: אני לא רוצה לפתוח כאן עכשיו.

<עודד פלוס: את רוצה שאני אפתח כאן כמה זמן לוקח לי להכין מכרז במשרד?

סתיו שפיר: אתה נותן כאן חוסר יעילות כתירוץ לחוסר יעילות.

<עודד פלוס: לא, לא, לא.

סתיו שפיר: שש שנים ו-700 אלף שקלים זה עלה לציבור כדי לנסח הצעת חוק שזה התפקיד שלכם לעשות במשרד.

<עודד פלוס: את מודעת למורכבות של הצעת החוק הזאת?

סתיו שפיר: אבל זאת עבודת הממשלה.

סתיו שפיר: המורכבות של חוק הטרור, אתה מודע למורכבות של החוק הזה?

סתיו שפיר: אז מה, נפריט את זה?

סתיו שפיר: נעשה גם את זה משהו שעושה גוף חיצוני?

<עודד פלוס: אני לא מכיר את חוק הטרור אבל אני אומר לך שמדינת ישראל, נראה לי שכל ילד ברחוב יודע את זה, מסתייעת לא מעט בשוק הפרטי.

סתיו שפיר: טוב לדעת.

סתיו שפיר: פעם הבאה שאני רואה הצעת חוק ממשלתית, אני אבקש לקבל את המחיר של כל הצעת חוק שאנחנו צריכים להצביע עליה.

סתיו שפיר: הצעות חוק של האופוזיציה פוסלים – הצעות חוק חברתיות – על עלות תקציבית ואי אפשר בכלל להגיש אותן.

<עודד פלוס: זה משהו אחר.

<עודד פלוס: זאת לא עלות של הכנת החוק.

סתיו שפיר: מדהים.

סתיו שפיר: באמת מדהים.

סתיו שפיר: אם כבר אנחנו בעלויות, אחד הגופים שאתם אחראיים עליהם, המרכז הארצי לפיתוח מקומות קדושים.

סתיו שפיר: עמותה ממשלתית.

סתיו שפיר: הייתה בעבר חברה ממשלתית וקרה שם משהו לא לגמרי ברור והיא הפכה להיות עמותה.

סתיו שפיר: זה היה לפני תקופתך.

סתיו שפיר: העמותה הזאת מתוקצבת ב-28 מיליון שקלים על ידי המשרד ובין היתר היא אחראית על הילולת קבר הרשב"י.

סתיו שפיר: על זה היא מוציאה, לפי הדיווחים שלה, אתה יודע כמה?

<עודד פלוס: כן.

<עודד פלוס: בשנה האחרונה היא הוציאה 15.5 מיליון שקלים.

סתיו שפיר: ידעתי שאני צריכה לשאול אותך קודם כי בפרסומים של התקציב מופיע מספר קצת יותר נמוך של 12 מיליון שקלים.

סתיו שפיר: של השנה הקודמת.

<עודד פלוס: היה 12.8 וזה עלה ל-15.5.

<עודד פלוס: אני מכיר את המספרים כי אני מביא את הכסף.

סתיו שפיר: איך מצליחים להוציא בשבוע 15 מיליון שקלים?

<עודד פלוס: לא מוציאים בשבוע.

סתיו שפיר: תסביר לי מה קורה שם.

<עודד פלוס: אנחנו מדברים על האירוע הכי גדול במדינת ישראל, אירוע אליו באים סדר גודל של 400 אלף אנשים ב-36 שעות.

<עודד פלוס: כדי שהאנשים האלה יוכלו להגיע לאירוע, את רוב הדברים שאנחנו עושים אנחנו עושים עם משטרת ישראל, כדי לאבטח אירוע כזה, כדי לתת למשטרת התנועה כלים כדי לווסת את התנועה.

<עודד פלוס: נכנסים אלפי אוטובוסים לאתר, מקימים חניונים לטובת האוטובוסים שמגיעים.

<עודד פלוס: יש הכנות בשטח עצמו.

<עודד פלוס: אנחנו מנסים, הממשלה עובדת על זה, לנסות ולייצר תשתיות קבועות כיד לא לחזור על המספר הזה כל שנה.

<עודד פלוס: חלק מחוסר היכולת לייצר תשתיות קבועות זה בגלל שאנחנו מקבלים בזמן נתון אפשרות להיכנס לשמורות טבע ולא רוצים שנייצר שם תשתיות קבע, נתחיל לסלול שם כבישים, נכשיר שם חניונים, נייצר שם תאורה קבועה, נציג שם מערכות מים.

<עודד פלוס: כל הדברים האלה עולים כסף.

<עודד פלוס: אנחנו מדברים על אירוע, אין לי בסיס להשוואה כמה עולה טקס הדלקת המשואות כל שנה או דברים מקבילים.

סתיו שפיר: אני דווקא יכולה לומר לך כמה עולים דברים מקבילים ל-400-500 אלף אנשים שמגיעים.

סתיו שפיר: אתה מדבר על 400-500 אלף אנשים שמגיעים.

<ליאור אשכנזי: ביומיים.

<עודד פלוס: ב-36 שעות למקום שיכולת ההכלה שלו היא קטנה.

סתיו שפיר: יצא לי לארגן כמה אירועים אליהם הגיעו 400 אלף אנשים.

סתיו שפיר: הרבה פחות מ-15 מיליון שקלים.

<עודד פלוס: אני אמרתי את זה בבדיחות הדעת, שאם היו נותנים לי אישור להעביר את קבר הרשב"י לגני יהושע, זה היה עולה הרבה יותר זול.

<עודד פלוס: זה אולי לא היה עולה.

סתיו שפיר: אני מסתכלת על הדוח הכספי.

סתיו שפיר: יש כאן תשתיות ותחבורה – 7.8 מיליון שקלים.

סתיו שפיר: זה סכום עצום.

סתיו שפיר: מה עולה כאן?

<עודד פלוס: אני מסביר.

סתיו שפיר: אני הבנתי את הרשימה.

סתיו שפיר: כמה עולים אוטובוסים?

סתיו שפיר: כמה עולה להרכיב תשתיות?

סתיו שפיר: איזה תשתיות הורכבו?

סתיו שפיר: מול איזה חברות אתם עובדים?

<עודד פלוס: יש לנו פירוט מלא, על השקל.

<עודד פלוס: אנחנו יודעים.

<עודד פלוס: תאמיני לי שמשרד האוצר לא נותן לנו את הכסף בלי שאנחנו מנהלים אלף ואחד מאבקים ונותנים להם אסמכתא לכל שקל שאנחנו מוציאים.

סתיו שפיר: איפה זה מופיע?

<עודד פלוס: קיבלנו איזושהי בקשה לפני יום.

סתיו שפיר: אני שואלת איפה זה מופיע.

<עודד פלוס: יש לנו נתונים על הכול.

סתיו שפיר: פרסמו אותם.

<עודד פלוס: הכול שקוף.

סתיו שפיר: אבטחה, 700 אלף שקלים.

<עודד פלוס: מה לעשות, צריך לאבטח 400 אלף אנשים.

סתיו שפיר: חוץ מזה יש תקציב שוטף של שבעה מיליון שקלים.

סתיו שפיר: על מה זה?

<עודד פלוס: יש תקציב.

<עודד פלוס: אנחנו מדברים על ההילולה שמתרחשת בל"ג בעומר.

<עודד פלוס: יש תקציב.

<עודד פלוס: המקום הזה הוא מקום שמגיעים אליו כל שבת אלפי אנשים.

<עודד פלוס: יש פיקים שמגיעים עשרות אלפי אנשים.

<עודד פלוס: אנחנו מדברים על מקום מספר שתיים בכמות האנשים שמגיעה אליו בארץ אחרי הכותל המערבי.

סתיו שפיר: מי מנהל את העמותה הזאת?

<עודד פלוס: יש מנהל.

סתיו שפיר: מי?

<עודד פלוס: יוסף שווילי.

סתיו שפיר: באיזו עלות שכר?

<עודד פלוס: נמוכה.

סתיו שפיר: איפה זה מפורסם?

<עודד פלוס: השכר שלו נקבע על ידי רשות החברות.

<עודד פלוס: הוא מקבל אפילו פחות ממה שמגיע לו.

<עודד פלוס: אנחנו עכשיו עובדים על זה.

סתיו שפיר: רשות החברות קובעת?

<עודד פלוס: כן.

<עודד פלוס: היא מפקחת גם על עמותות.

סתיו שפיר: כל הגופים שעובדים מול הדבר הזה עובדים במכרזים?

<עודד פלוס: כן.

סתיו שפיר: איפה זה מופיע?

<עודד פלוס: יש מכרז שאנחנו מפרסמים ואם יש פטור ממכרז, יש פטור ממכרז.

סתיו שפיר: איפה מופיעה הרשימה של הפטורים של המכרזים?

סתיו שפיר: כל ההתקשרויות.

<עודד פלוס: אנחנו יכולים להראות את זה.

<עודד פלוס: שוב, הם מנהלים את זה.

סתיו שפיר: בפרסום התקשרויות, אגב, הנוהל כולל גם פרסום התקשרויות של כל יחידות הסמך.

<עודד פלוס: אני לא בטוח.

סתיו שפיר: בוודאי.

סתיו שפיר: בטוח.

<עודד פלוס: אני צריך לפרסם של בתי הדין הרבניים?

סתיו שפיר: כל יחידות הסמך חייבות בנוהל התקשרויות ואתה אחראי.

סתיו שפיר: יש לך כאן אחריות.

<עודד פלוס: בסדר.

<עודד פלוס: לגביהם, אנחנו נפרסם אצלנו.

סתיו שפיר: בסדר.

<קרן הורוביץ: אנחנו נגיע גם לבתי הדין?

סתיו שפיר: בוודאי.

סתיו שפיר: את יכולה להתחיל.

סתיו שפיר: תציגי את עצמך בבקשה.

<קרן הורוביץ: אני ממרכז רקמן לקידום מעמד האישה, אוניברסיטת בר אילן.

<קרן הורוביץ: אנחנו עובדים באופן די צמוד עם בתי הדין.

<קרן הורוביץ: אחת לשנתיים אנחנו מוציאים שנתון סטטיסטי, נשים ומשפחה.

<קרן הורוביץ: במסגרת השנתון הזה אנחנו מבקשים בקשות נרחבות לחופש המידע כדי להציג מידע על ההליכים המשפטיים שמתנהלים בבתי הדין.

<קרן הורוביץ: אני קודם כל חייבת להתחיל בזה שאומר שיש התקדמות עצומה.

<קרן הורוביץ: בשנתון האחרון באמת זכינו למידע שהוא איכותי בהרבה מאשר בשנים קודמות וניתן לי קשר ישיר עם מנהל מערכות המידע בבתי הדין, אבל יחד עם זאת אני רוצה להצביע עדיין על כמה בעיות אקוטיות שקיימות.

<קרן הורוביץ: אני לא מצפה פה יותר ממה שאני מצפה ממערכת בתי המשפט.

<קרן הורוביץ: זמן ניהול ההליך הוא מידע אקוטי במערכת שיפוטית.

<קרן הורוביץ: אם אתה לא מפרסם – ובתי המשפט כן מפרסמים – התפלגות על כמה תיקים לוקח להם להתנהל שנה וכמה לוקח להם להתנהל שנתיים, שלוש וארבע שנים, אז אתה בעצם לא נותן את איכות השירות שלך.

<קרן הורוביץ: זה משהו שלא מתפרסם היום בדוחות של בתי הדין הרבניים.

<קרן הורוביץ: אנחנו הצלחנו, אחרי הרבה ניסיונות, להוציא איזשהו חיתוך עבור השנתון שלנו אבל זה היה אחרי הרבה מאמצים וזה עדיין לא מידע מלא.

<קרן הורוביץ: אני לא רואה איך מערכת יכולה לתת דוח שנתי בלי לכלול את הנתון המינימלי הזה של כמה זמן לוקח לנהל הליך.

<קרן הורוביץ: זה משהו מאוד מהותי.

<קרן הורוביץ: מדובר בהליכי גירושין.

<קרן הורוביץ: אלה הליכים שהתמשכות שלהם גורמת סבל רב לצדדים ולילדיהם ולכן זה נראה לי אקוטי שזה מידע שיופיע בדוחות השנתיים.

<קרן הורוביץ: עוד נושא שעדיין לא מטופל, נושא של סגירת תיקים.

<קרן הורוביץ: בתי הדין מפרסמים בדוחות השנתיים שלהם כמות מאוד מאוד גדולה של תיקים אבל אין להם שום מידע סטטיסטי למה תיקים נסגרים, האם הם נסגרים כי היה גט, האם הם נסגרים כי לא היה גט, האם הם נסגרים סגירה מינהלית.

<קרן הורוביץ: לסגירת תיקים יש משמעות ואין על זה שום מידע.

<קרן הורוביץ: אני רוצה לעבור לנושא אחר כי הזמן קצר.

<קרן הורוביץ: פרסום פסיקה.

<קרן הורוביץ: פסיקת בתי הדין וגם פסיקת בתי המשפט למשפחה לא מפורסמת.

<קרן הורוביץ: היא לא מפורסמת מסיבות של דלתיים סבורות.

<קרן הורוביץ: אפשר לפרסם אותה על ידי מחיקת נתונים אישיים.

<קרן הורוביץ: זה דורש תקציב.

<קרן הורוביץ: אני יודעת שיש כאן עניין של תקציב אבל בשורה התחתונה, אין היום פרסום של פסקי דין של בתי הדין הרבניים מלבד מה שמנכ"ל בתי הדין והדוברות של בתי הדין – אני לא יודעת בדיוק מי – בוחרים להוציא.

<קרן הורוביץ: זה מאוד מאוד בעייתי.

<קרן הורוביץ: דברים שנעשים במחשכים, בלי שקיפות, כאשר הפסיקה טובה – אי אפשר להסתמך עליה, וכאשר הפסיקה היא רעה – מאוד קשה לבקר אותה.

<קרן הורוביץ: העובדה שהפרסום המצומצם כיום נשלט בצורה מלאה על ידי המערכת ולא שקוף לכל הציבור, זה אומר שהמערכת עצמה בוחרת אילו פסקי דין לפרסם.

<קרן הורוביץ: אני אתן לכם דוגמה.

<קרן הורוביץ: בית הדין בפתח תקווה נחווה על ידינו כבית דין מאוד בעייתי עם פסיקות מאוד בעייתיות.

<קרן הורוביץ: אין כמעט פרסום פסיקות רשמי של בית הדין הזה ובשעה שבית דין כמו נתניה שמתעסק באותו סדר גודל של אוכלוסייה, עם אותו מספר הרכבים, כמות הפסיקות שיוצאת ממנו ומפורסמת היא הרבה יותר רבה.

<קרן הורוביץ: זה אומר דרשני.

<קרן הורוביץ: אם יש בית דין שלא מפרסמים את פסקי הדין ואנחנו חווים שההתנהלות שם היא מאוד קשה, אי אפשר לבקר ולטייב את הדברים.

סתיו שפיר: תודה.

סתיו שפיר: תשובתכם.

<עודד פלוס: נמצאים כאן אנשי בתי הדין הרבניים.

<עודד פלוס: לפני שאני מעביר את רשות הדיבור אליהם, אני רוצה להעיר הערה.

<עודד פלוס: אני יושב בוועדה, שלצערי מתקשה להגיע להמלצות סופיות בגלל משרד האוצר, לבחינת השוואת התנאים בין בתי הדין הרבניים לבתי המשפט למשפחה.

<עודד פלוס: אין ספק שהתנאים שם הם יותר טובים.

<עודד פלוס: אני אספר איזו אנקדוטה כדי שזה יהיה ברור.

<עודד פלוס: במסגרת דיוני הוועדה זימנו את נציגי לשכת עורכי הדין שמטפלים בדיני משפחה.

<עודד פלוס: האינטרס של מנכ"ל בתי הדין שיושב אתי בצוות היה שהם ידברו על כשלי המערכת כדי שהוא יוכל לבוא אחר כך ולבקש תקציב.

<עודד פלוס: הם דיברו.

<עודד פלוס: עורכת דין רות צפת ועוד עורכת דין ששכחתי את שמה.

<עודד פלוס: הם אמרו שהמערכת מעולה.

<עודד פלוס: פרק הזמן עד דיון ראשון הוא יותר קצר מאשר בבית משפט למשפחה.

<עודד פלוס: הדיונים הם הרבה יותר מהירים ומקבלים פסקי דין הרבה יותר מהר.

<עודד פלוס: הבן אדם תולש את השערות ואומר, סליחה, לא לשם כך הזמנתי אתכם אלא אני רציתי שתגידו שזה לא טוב.

<קרן הורוביץ: תרשה לי לחלוק.

<עודד פלוס: בסדר.

<עודד פלוס: אני אומר לך דברים שאני שמעתי ואפשר להביא אותן ואני גם מדבר עם עורכי דין למשפחה ואני שומע את הדברים האלה.

<עודד פלוס: מערכת בתי הדין היא מערכת סופר טובה.

<עודד פלוס: הייתה תקופה שאנחנו נכנסנו והיו בה פחות 22 דיינים.

<עודד פלוס: היה גל מינויים.

<עודד פלוס: אמרו שאם הצלחתם להסתדר עם 75 דיינים, למה יש לכם בעיה להסתדר עכשיו כשיש לכם 99?

<עודד פלוס: זה באופן כללי, אבל אם הנהלת בתי הדין הרבניים רוצה לתת תשובות פרטניות לשאלות שעלו, בבקשה.

<יעל ירמיהו: אני ממונה על חוק חופש המידע ומנהלת פניות ותלונות הציבור בהנהלת בתי הדין הרבניים.

<יעל ירמיהו: אני עובדת בשיתוף עם מכון רקמן.

<קרן הורוביץ: אני לא חולקת על שיתוף הפעולה.

<קרן הורוביץ: יש שיתוף פעולה אבל לא כל המידע ניתן.

<יעל ירמיהו: לגבי הנושאים שהעלית.

<יעל ירמיהו: מבחינת התפלגות תיקים, רצית לראות מה משך הזמן, אורך חיי תיק.

<יעל ירמיהו: אני יודעת שמבחינת מערכות מידע אצלנו, עשינו שדרוג עצום מבחינת מערכות המידע.

<יעל ירמיהו: זאת אומרת, אנחנו גם מפתחים דוחות לא רק כדי לענות על פניות שמגיעות אלינו אלא עבורנו כדי לבדוק בדיוק איך אנחנו עומדים בזה.

<יעל ירמיהו: אני מדברת על מערכת שנבנתה לאחרונה, משהו כמו בשנתיים האחרונות, שכן מאפשרת לנו להוציא את הנתונים ואנחנו גם מפרסמים אותם.

<קרן הורוביץ: נתונים לגבי הזמן לא מתפרסמים בדוח השנתי שלכם.

<קרן הורוביץ: הדוח האחרון לא הכיל נתונים שקשורים לזמני התנהלות תיקים.

<יעל ירמיהו: לדוח שנתי יש איזשהו פורמט קבוע.

<יעל ירמיהו: אנחנו כן עובדים על שדרוג שלו ולשנות.

סתיו שפיר: כולל נתוני הזמנים?

<יעל ירמיהו: כן.

<יעל ירמיהו: אם יש בקשה קונקרטית לגבי נתוני זמנים - - -

סתיו שפיר: לא.

סתיו שפיר: בקשה כללית על כל הנתונים.

סתיו שפיר: לא בקשה ספציפית.

סתיו שפיר: שזה יהיה אוטומטי.

<יעל ירמיהו: רשמתי את זה.

<יעל ירמיהו: יש לנו איזשהו פורמט שהוא קבוע וזה מה שאנחנו עושים במשך השנים.

<קרן הורוביץ: נכון אבל הוא לא מכיל.

<יעל ירמיהו: אפשר לראות איזשהו שינוי שם כמו שראית.

<יעל ירמיהו: כמובן שאם יש בקשות לדברים שאנחנו לא שיקפנו, בוודאי נבחן את זה ונוציא החוצה.

סתיו שפיר: רק להבהיר.

סתיו שפיר: הנתונים המבוקשים הם לכל דיון ולכל דיין.

<קרן הורוביץ: לכל תיק.

סתיו שפיר: כן.

סתיו שפיר: דיון בכל תיק.

<קרן הורוביץ: שמתנהל תקופה מסוימת.

סתיו שפיר: את זה אתם מתכוונים לפרסם?

<יעל ירמיהו: משך הזמן שהתיק מתנהל?

סתיו שפיר: כן.

<קרן הורוביץ: רוב התיקים מסתיימים אחרי שנה.

סתיו שפיר: לכל תיק ולכל שופט, כפי שקורה בבתי המשפט.

<עודד פלוס: היא אומרת שלא.

סתיו שפיר: היא אומרת לא.

סתיו שפיר: אני שואלת אם הם מתכוונים לפרסם.

<יעל ירמיהו: אני אומרת שזה לא עלה אבל אני לא רואה איזושהי בעיה לשקף את זה לציבור, את משך הזמן שהתיק מתנהל.

<יעל ירמיהו: אנחנו גם מחויבים על פי תקנות לעמוד בזמנים מסוימים ואין בעיה לשקף את זה החוצה.

<יעל ירמיהו: שוב, אנחנו נבחן את זה.

<יעל ירמיהו: נבדוק את זה.

<יעל ירמיהו: אני אעביר את זה הלאה.

<יעל ירמיהו: מבחינת סגירת תיקים.

<יעל ירמיהו: נשאלה שאלה למה התיקים נסגרים ומה הסיבות לכך.

<יעל ירמיהו: יש לנו כרגע, לפי המערכת החדשה, סטטוסים לגבי תיקים.

<יעל ירמיהו: זאת אומרת, האם זה מתאים לדיון, האם לא התקבלו מסמכים מהצדדים, כל מיני סטטוסים כאלה ואחרים.

<יעל ירמיהו: גם המספרים הללו, אין בעיה לפרסם אותם.

<יעל ירמיהו: אם יש דברים מעבר לזה, משהו חסוי, הוא חסוי, אבל אם יש דברים מעבר לסטטוסים האלה, תעלו ואנחנו נפעל בהתאם.

<עודד פלוס: פרסום פסקי דין.

<יעל ירמיהו: כמו שאמרה עורכת הדין הורוביץ, היא אמרה שמה שהמנכ"ל מתיר לפרסום, זה מה שיוצא החוצה.

<יעל ירמיהו: הדיונים מתנהלים בדלתיים סגורות.

<יעל ירמיהו: גם פסקי הדין שיוצאים החוצה, יוצאים כשהפרטים של הצדדים מושחרים.

<יעל ירמיהו: יש להבין שמדובר כאן בנושאים מאוד רגישים.

<יעל ירמיהו: זאת אומרת, לא כל דבר אפשר להוציא.

<קרן הורוביץ: לא.

<קרן הורוביץ: כל פסק דין אפשר להוציא במחיקת הפרטים.

<עודד פלוס: אבל לפעמים אפשר לזהות מתוך התיק.

<קריאה: יש המון פרטים מזהים.

<קריאה: אנחנו לא רוצים להגיע למצב שבו אנשים יכולים לזהות.

<קרן הורוביץ: תסכים אתי, ויש כאן יועץ משפטי, שמערכת משפטית צריכה לפרסם את פסקי הדין שלה.

<קריאה: את רוצה שפרטים של אדם פרטי יסתובבו בחוץ?

סתיו שפיר: אבל מה קורה במערכת המשפטית הרגילה?

<קריאה: אלה לא דיני משפחה, סכומים של מזונות וחלוקת רכוש.

<קרן הורוביץ: גם למנכ"ל בתי הדין שהתבטא בעבר אין התנגדות לפרסם ברמה העקרונית פסקי דין לדיני משפחה.

<קרן הורוביץ: זאת העמדה הרשמית של מנכ"ל בתי הדין.

<קרן הורוביץ: יחד עם זאת, בסופו של יום זה לא קורה.

<קרן הורוביץ: אני יודעת שזה דורש תקציב אבל אי אפשר להמשיך מצב בו הוא מפרסם סלקטיבית מה שמתאים לו.

<קרן הורוביץ: זה לא הגיוני.

<יעל ירמיהו: עורכת הדין הורוביץ, נודע לי אתמול – הייתי בישיבת הנהלה – שעלינו במספר פרסום פסקי הדין.

<יעל ירמיהו: בשנת 2016 היה סדר גודל של מאתיים תיקים לשנה, פסקי דין שפורסמו, ואנחנו מסיימים את השנה הזאת בסביבות 300 תיקים.

<יעל ירמיהו: כן יש התייעלות, כן יש שיח עם הדיינים לעודד אותם שכל פסק דין שהוא רלוונטי יפורסם.

<יעל ירמיהו: אנחנו במגמת עלייה.

סתיו שפיר: כן, אבל לעשות את זה סלקטיבית, זה מאוד מוזר.

<עודד פלוס: תחשבו שגם אם משחירים את השם, כל מי שיודע - - -

סתיו שפיר: איך עושים את זה במערכת המשפט?

<עודד פלוס: אנחנו נבדוק את זה.

<עודד פלוס: אנחנו נבדוק מה קורה בבתי המשפט לגבי תיקים שהם בדלתיים סגורות.

<קרן הורוביץ: גם בבתי המשפט זה עולה כסף ולא כל השופטים מפרסמים אבל שופט שמתאים לו ורוצה להתקדם, דואג שפסקי הדין שלו יהיו עליהם אנונימיזציה והם יפורסמו.

<קרן הורוביץ: אין איזושהי מערכת אחת ריכוזית כמו שיש בבתי הדין ששולטת ומחליטה מה מתפרסם ומה לא.

סתיו שפיר: נבקש את הבדיקה הזאת.

<עודד פלוס: אנחנו נבדוק את זה.

סתיו שפיר: מבוי סתום.

<מאור אלבק: אני מחזקת את הדברים של מרכז רקמן.

<מאור אלבק: דוגמה מאוד חזקה היא חוק הסנקציות עליו אתם אמורים לתת דוחות לוועדת החוקה בחמש השנים האחרונות ואפילו על זה, שזה על פי חוק צריך לתת ולהעביר מידע על העמידה בחוק הזה, הועברו דוחות מאוד קשים להבנה וחלקיים בארבע השנים האחרונות ועל 2016 כלל לא הועבר דוח.

<מאור אלבק: אף על פי שיש שיתוף פעולה מאוד מרשים של יחידת המחשוב שממש ישבה אתנו כמה פעמים עת ניסינו לבקש את הנתונים בעצמנו, בפועל אנחנו לא מצליחים לקבל אותם.

<מאור אלבק: התשובה היא תמיד שאי אפשר להוציא את זה כמו שצריך ממערכות המחשוב בגלל בעיות נקודתיות או עקרוניות.

<מאור אלבק: יוצא שאחרי חמש שנים, אף על פי שפעם בשנה לכאורה מוגש דוח לוועדת החוקה, אין נתונים שמתייחסים לחוק הזה.

<יעל ירמיהו: לגבי הדוח שהוגש לוועדת החוקה.

<יעל ירמיהו: דרך אגב, קיבלתי את המכתב וניסינו לבחון את הנתונים במעט הימים שהיו לנו לפני הדיון היום.

<מאור אלבק: הטבלאות האלה הועברו לפני חודש.

<יעל ירמיהו: אני ממונה על חופש המידע.

<יעל ירמיהו: אני קיבלתי את זה פעם ראשונה לפני שלושה ימים.

<יעל ירמיהו: זה לא עבר דרכי, לא דרך חוק חופש המידע.

<יעל ירמיהו: אני כן יכולה לומר שברגע שזה עובר בצורה מסודרת, אני לא מפעילה רק את אגף מערכות מידע אלא עוד.

<יעל ירמיהו: אפשר כן לקדם ולהגיע.

<מאור אלבק: ההתכתבות לא עבדה ובסוף יצרנו פגישה ואמרתם סבבה.

<מאור אלבק: מאז אנחנו מתנהלים בפגישות.

<יעל ירמיהו: זה לא משהו שעבר דרכי.

סתיו שפיר: אנחנו מבקשים על זה תשובה.

סתיו שפיר: נעקוב אחרי זה גם בוועדה כדי לראות שאתם מקבלים את התשובה.

<יעל ירמיהו: אני יכולה לומר שכן הופצו נתונים של 2016, גם דוח סיכום שהתפרסם באפריל 2017.

<מאור אלבק: אין שם נתונים.

<מאור אלבק: אין התייחסות לכמה דיונים נעשים בכל תיק.

<יעל ירמיהו: קיבלתי את הדברים הפרטניים.

<יעל ירמיהו: אני אקבל פנייה מסודרת ואטפל.

סתיו שפיר: תודה.

סתיו שפיר: אם אין שאלות נוספות, אני רוצה לסכם.

סתיו שפיר: תודה.

סתיו שפיר: יש לנו כאן הרבה מאוד דברים לסיכום הדיון הזה.

סתיו שפיר: אני רואה שאתם גם עוסקים בצילומים שם.

<ליאור אשכנזי: כן.

<ליאור אשכנזי: אנחנו מעבירים רשמים.

סתיו שפיר: תביאו יועץ חיצוני.

<ליאור אשכנזי: לא.

<ליאור אשכנזי: אנחנו מסתדרים.

סתיו שפיר: קודם כל, אני מבקשת להודות למר עודד פלוס.

<עודד פלוס: אמרו לי שאני המנכ"ל היחידי שמגיע לכאן.

סתיו שפיר: לא.

סתיו שפיר: כל מנכ"לי משרדי הממשלה מגיעים בחודשים הללו לדיונים.

סתיו שפיר: אתה השישי-שביעי בסדרה ואתה מוזמן להסתכל בלו"ז הדיונים ולהצטרף גם לדיונים נוספים כאוות נפשך ולראות איך אנחנו בוחנים באותו האופן את כולם.

<עודד פלוס: אין לי טענות.

<עודד פלוס: גם אם אף אחד לא בא, אני הייתי בא.

סתיו שפיר: אתה כל הזמן מחפש עוד פרסים.

<עודד פלוס: נכון.

סתיו שפיר: אני מודה גם לעובדי ועובדות המשרד על העבודה שעשיתם לקראת הדיון.

סתיו שפיר: זה מאוד מאוד חשוב וזה גם כמובן יפורסם באתר הוועדה.

סתיו שפיר: יש לי כאן רשימה ארוכה של דברים שאנחנו צריכים לקבל מכם והפעם אני מבקשת שלא תעבור שנה וחצי אלא נקבל את התשובות בחודש הקרוב.

סתיו שפיר: קודם כל, תאריך יעד לפרסום כלל ההתקשרויות והתמיכות של המועצות הדתיות באופן אוטומטי.

סתיו שפיר: שוב, כל הדברים האלה כבר קיימים והם כבר הוציאו את הכסף, אז שפשוט יעלו ויפרסמו את כל מה שהיה עד עכשיו גם אם זה לא בצורה מסודרת עדיין אבל מעתה והלאה זה יהיה גם בצורה מסודרת בדיוק כמו שמשרדי ממשלה ויחידות סמך יכולים לפרסם התקשרויות.

סתיו שפיר: אתם גם דיברתם על כך שאתם משנים את המבנה של ספרי התקציב שלהם, כך שתהיה רמת פירוט גבוהה יותר.

סתיו שפיר: גם את זה אנחנו מבקשים.

<עודד פלוס: זה יהיה ב-2019 אבל ניתן לכם את הפורמט.

סתיו שפיר: ב-2019?

<עודד פלוס: מה לעשות, הכינו כבר תקציב ל-2018.

<עודד פלוס: אנחנו ניתן לכם את הפירוט אליו אנחנו רוצים להגיע.

סתיו שפיר: בסדר.

סתיו שפיר: אבל למה אי אפשר להחיל את זה על 2018?

<עודד פלוס: כי יש כבר תקציב.

<קריאה: אולי תיתן להם את הפירוט.

סתיו שפיר: בסדר.

סתיו שפיר: הוועדה מבקשת לדעת כמה כבר עוברות לדפוס החדש.

סתיו שפיר: אנחנו מבקשים לדעת את כמות הפניות שהתקבלו במערכת לשירותי מקוואות ובתי עלמין, משך וזמן הטיפול הממוצע בכל פנייה וניתוח של התלונות לפי נושאים.

סתיו שפיר: הוועדה גם סבורה שהדברים האלה צריכים להתפרסם באתר המשרד באופן קבוע ושוטף.

סתיו שפיר: בנוסף, מספר המועצות הדתיות שמפרסמות פרוטוקולים.

סתיו שפיר: הבנו שזה אפס.

<עודד פלוס: אני לא בטוח.

<עודד פלוס: אנחנו נבדוק וניתן לכם תשובה.

סתיו שפיר: אפס.

סתיו שפיר: שנה וחצי אחרי שהתחייבתם שהן יפרסמו פרוטוקולים.

סתיו שפיר: תוציאו להן הנחיות.

<קריאה: גם לחברי המועצה הן לא מפרסמות.

סתיו שפיר: תוציאו להן בבקשה את ההנחיות בנושא הזה באופן מיידי.

סתיו שפיר: תוך שבועיים עדכון על המענה לבקשת חופש מידע שביקשו נאמני תורה ועבודה ביחס למקום מגורי רבני ערים וטרם נענו.

סתיו שפיר: יש עוד שורה של בקשות שביקשתם ואמרתם שקיבלתם מידע חלקי.

סתיו שפיר: אם כן, בבקשה, תעבירו גם אליהם את הטבלה הזאת וגם לנו יש את זה כאן בוועדה.

סתיו שפיר: תעריפי הטבילה במקוואות השונים.

סתיו שפיר: פרסום באתר המשרד.

<עודד פלוס: התעריפים מפורסמים.

<עודד פלוס: גם לגבי הגברים וגם לגבי הנשים.

סתיו שפיר: בסדר.

סתיו שפיר: מרכיבי העלויות.

<עודד פלוס: זה כל מקרה לגופו, אבל נעשה.

סתיו שפיר: המידע על נוהל שימוש במאגרי מידע לצורך בדיקת יהדות לכלל הצרכים שנבדקים.

סתיו שפיר: בבקשה, היכן נמצא הנוהל הזה, מה נמצא בו ומה הנהלים של שמירת חיסיון על הפרטים של הנבדקים.

סתיו שפיר: מתי מותר לגשת אליו.

סתיו שפיר: כל הדברים שהעלינו כאן.

סתיו שפיר: גם הנוהל הזה צריך להתפרסם בשקיפות.

סתיו שפיר: ביקשנו גם את המידע על כל התקנים הרצויים במשרד, התקנים שאתם צריכים כדי לעשות את עבודתכם כמו למשל עבודת החקיקה.

סתיו שפיר: הנושא הזה של החוק, זה היה חוק הקבורה שהתייחסת אליו?

<עודד פלוס: כן.

סתיו שפיר: חוק שלוקח שש-שבע שנים לחוקק אותו ועולה 700 אלף שקלים.

<עודד פלוס: רק להכין אותו.

<עודד פלוס: לא לחוקק.

סתיו שפיר: לא לחוקק.

סתיו שפיר: להכין אותו.

סתיו שפיר: טוב שאתם לא רוצים להפריט גם את עבודת החקיקה.

סתיו שפיר: זה עולה 700 אלף שקלים למשלם המסים.

סתיו שפיר: זה נשמע לי פשוט הזוי.

<עודד פלוס: אתם תקבלו הסבר על כך.

סתיו שפיר: יש עוד חוקים שנכתבים בצורה כזאת?

<עודד פלוס: לא.

סתיו שפיר: ממש תמוה.

סתיו שפיר: זה חלק מעבודת המשרד.

סתיו שפיר: זה לא נושא להפרטה.

סתיו שפיר: אנחנו רוצים לדעת כמה תקנים אתם באמת צריכים כדי שהדברים האלה לא יופרטו ולא נוציא מיליוני שקלים על יועצים משפטיים ועל רואי חשבון, כל מיני דברים שאמורים להיות בתוך המשרד.

סתיו שפיר: כמובן כלל ההתקשרויות כולל מידע על הפטורים ועל המכרזים של המרכז הארצי לפיתוח המקומות הקדושים והילולת קבר הרשב"י.

סתיו שפיר: גם את זה אנחנו מבקשים, לקבל פירוט מלא של כל רשימת הספקים וכל הדברים שנדרשים.

סתיו שפיר: שוב, לא באופן חד פעמי אלא זה צריך להתפרסם תמיד.

סתיו שפיר: אגב, זה כסף שתמיד עובר בהעברה תקציבית על אף שהוא כסף קבוע.

סתיו שפיר: כל שנה אתם מקבלים את הסכומים האלה וזה תמיד מועבר בהעברות תקציביות בוועדת הכספים.

סתיו שפיר: אני חושבת שזה אפילו נכלל בעתירה שהגשתי נגד משרד האוצר לפני כמה שנים, שזאת העברה קבועה.

סתיו שפיר: זאת אומרת, היא צפויה ומתוכננת ומשום מה המדינה לא מחשיבה אותה בבסיס התקציב.

<עודד פלוס: למדינת ישראל יש סכום מסוים בבסיס שהוא מאוד נמוך.

סתיו שפיר: שני מיליון.

סתיו שפיר: משהו כזה.

<עודד פלוס: נכון.

<עודד פלוס: כל שנה מנהלים ויכוח.

סתיו שפיר: אותה העברה תקציבית כל שנה.

<עודד פלוס: לא.

<עודד פלוס: המספרים משתנים.

<עודד פלוס: 12.7 מיליון היו בשנה אחת, 15,5 מיליון בשנה אחרת, 8,5 מיליון שקלים בשנה אחרת.

<עודד פלוס: בגלל שאנחנו מצליחים, באים הרבה אנשים.

<עודד פלוס: באים הרבה אנשים, עולה יותר כסף.

סתיו שפיר: מאחר וזה תקציב צפוי ומתוכנן, הוא צריך להיכלל בבסיס התקציב.

<עודד פלוס: הלוואי.

סתיו שפיר: אגב, אתם מממנים את האוטובוסים?

<עודד פלוס: לא.

סתיו שפיר: האוטובוסים באים לבד?

<עודד פלוס: משרד התחבורה.

סתיו שפיר: לשם מה הכסף על תחבורה?

<עודד פלוס: אנחנו מכשירים את החניונים.

סתיו שפיר: הכול זה על גישה?

סתיו שפיר: על חניונים?

<עודד פלוס: כן.

<עודד פלוס: אלה חניונים עצומים.

<עודד פלוס: באים אלפי אוטובוסים.

סתיו שפיר: מיליוני שקלים לחניון?

<קריאה: מי מממן את ההסעות?

<עודד פלוס: אנשים משלמים.

<קריאה: זה לא עולה כמו נסיעה לצפת.

<קריאה: זה עולה רק עשרה שקלים.

<עודד פלוס: את זה צריך לשאול את משרד התחבורה.

סתיו שפיר: מי מסבסד את ההסעות?

<עודד פלוס: לא אנחנו.

<עודד פלוס: צריך לשאול את משרד התחבורה.

סתיו שפיר: נוסף על הכסף הזה יש עוד כסף שעובר להילולה דרך משרד התחבורה?

<עודד פלוס: אני לא מכיר את המספרים של משרד התחבורה.

<עודד פלוס: עובר הרבה כסף למשל למשטרת ישראל.

<עודד פלוס: יש 6,000 שוטרים שמאבטחים את האירוע ומשלמים להם.

<עודד פלוס: זאת אופרציה יקרה.

סתיו שפיר: אבל זה אתם מעבירים אליהם.

סתיו שפיר: זה מתוך ה-15 מיליון שקלים.

<עודד פלוס: לא.

סתיו שפיר: כתוב לי כאן בתקציב שחלק מהתקציב הוא הוצאות על המשטרה.

סתיו שפיר: זה היה 700 אלף שקלים.

סתיו שפיר: משהו כזה.

<עודד פלוס: לא.

<עודד פלוס: יש לנו אבטחה שלנו.

<עודד פלוס: אלה סדרנים שאנחנו מפעילים.

סתיו שפיר: זה 700 אלף שקלים?

<עודד פלוס: לא מכיר את המספר אבל זה מספר הגיוני.

סתיו שפיר: זה המספר שמופיע בתקציב.

<עודד פלוס: נשמע לי הגיוני.

<עודד פלוס: משטרת ישראל מממנת בעצמה את השוטרים, גם השוטרים שאחראים על האבטחה ועל הביטחון ועל הסדר וגם את שוטרי משטרת התנועה.

<עודד פלוס: יש חסימות כבר במגידו.

<עודד פלוס: בצומת מגידו יש כבר חסימות.

סתיו שפיר: זה התפקיד של המשטרה.

<עודד פלוס: בסדר.

<עודד פלוס: אני אומר.

<עודד פלוס: את העלות הזאת אנחנו לא משלמים.

<עודד פלוס: מה אנחנו משלמים?

<עודד פלוס: אם מצומת חנניה, מצומת העלייה לצפת, יש שם מיני גרדינג כדי לנתב את התנועה, כדי להפוך אותה למסלול אחד, זאת עבודה שאנחנו עושים.

<עודד פלוס: כנ"ל לכיוון צפת, כנ"ל לכיוון חצור.

סתיו שפיר: וזה עולה 700 אלף שקלים.

סתיו שפיר: זה הסכום.

סתיו שפיר: 714 אלף שקלים.

<עודד פלוס: לאיזה סעיף?

סתיו שפיר: אבטחה ובטיחות.

<עודד פלוס: זה משהו אחר.

סתיו שפיר: תשתיות ותחבורה, אלה שמונה מיליון שקלים.

סתיו שפיר: זה הסכום?

<עודד פלוס: אם זה כתוב, כן.

<עודד פלוס: אלה החניונים.

<עודד פלוס: לקחת מקום.

סתיו שפיר: לשים חניון ליומיים עולה שמונה מיליון שקלים?

<עודד פלוס: לא.

<עודד פלוס: הזמן לא חשוב.

<עודד פלוס: לקחת מקום שהוא ריק לגמרי.

<עודד פלוס: אם אתם מכירים – אם תרצי, נעשה סיור – לקחת חניון בעין זיתים ליד צפת ולהכשיר את המקום הזה כדי שתחבורה ציבורית תוכל להגיע לשם.

סתיו שפיר: זה עולה שמונה מיליון שקלים?

<עודד פלוס: אני מסביר.

<עודד פלוס: כן.

<עודד פלוס: אוטובוס מגיע מהמרכז, פורק את האנשים ויש שאטלים שמובילים את האנשים מהמקום הזה לפתח של מירון.

<עודד פלוס: כדי שלא יהיה ערבוב בין האנשים, כדי שאוטובוס לא יעלה על בן אדם, יש מערכת כזאת של יציאות שמכוונת, יש תאורה, יש מים, יש שם שירותים.

<עודד פלוס: אנשים מגיעים לשם.

<עודד פלוס: עשרות אלפי אנשים מגיעים למקום וצריך לדאוג להם.

סתיו שפיר: בסדר, אתה יודע, יש המון אירועים אליהם מגיעים מאות אלפי אנשים.

<עודד פלוס: אני אשמח מאוד אם תבואי.

<עודד פלוס: אם את רוצה להתלוות אלי, אני אשמח.

סתיו שפיר: לא.

סתיו שפיר: אני רוצה לראות את רשימת הספקים.

סתיו שפיר: להתלוות, זה לא העניין.

<עודד פלוס: לראות מה המורכבות של זה.

סתיו שפיר: אבל אני יודעת איך נראה האירוע.

סתיו שפיר: אני שואלת אותך על רשימת האנשים שמקבלים, החברות שמטפלות בנושא הזה וכמה כסף הן מקבלות כדי לטפל בזה.

<עודד פלוס: הכול אנחנו יכולים להראות.

סתיו שפיר: והשאלה הזאת האם יש סבסוד של משרד התחבורה, זאת עוד שאלה מעניינת.

סתיו שפיר: זה אומר שהעלויות עוד יותר גבוהות.

<עודד פלוס: אני לא יודע.

<עודד פלוס: אני לא מכיר את הנתונים של משרד התחבורה.

סתיו שפיר: אגב, בתחילת השנה למצוא סבסוד לילדים עם מוגבלות להגיע לבית הספר שלהם, היה כאן מאבק נורא רציני כדי למצוא את הכסף הזה.

<עודד פלוס: אני לא יודע.

<עודד פלוס: זה לא אני.

סתיו שפיר: זה חלק מהתקציב.

סתיו שפיר: זה חלק מהאירוע שאתה מטפל בו.

<עודד פלוס: אמרתי על מה אני אחראי.

<עודד פלוס: אני לא אחראי על התחבורה הציבורית עצמה.

<עודד פלוס: כשבן אדם עולה בירושלים, כמה כסף הוא צריך משלם – אני לא יודע.

<עודד פלוס: אין לי מושג.

סתיו שפיר: אנחנו נעביר אליהם שאילתה על זה.

סתיו שפיר: פרסום תשובות לבקשות חופש מידע ופרסום פסקי הדין של בתי הדין הרבניים.

סתיו שפיר: אלה היו שתי הסוגיות הנוספות שעלו כאן.

סתיו שפיר: אנחנו נבקש מכם את התשובות האלה בתוך שלושים ימים מהיום.

סתיו שפיר: הפרוטוקולים וסיכום הישיבה מפורסמים באתר.

סתיו שפיר: תודה רבה לכם.